qundao/data-zh-poetry huggingface dataset:
送汤仲能国正以直言去国
作者：杜范
朝代：宋
体裁：古风

朔风剪木末，硕果悬孤危。邈矣冥飞鸿，异哉闻鸣鸱。暮云结愁阴，送君江之湄。去者挽莫留，留者良自悲。何当谢尘鞅，鼓枻相追随。
送石宰
作者：杜范
朝代：宋

朔风搅长林，凝冰封厚地。
人嗟行路难，君行亦易易。
句金号岩邑，日事纷万猬。
羣情一龃龉，烦言四腾沸。
长吏不足严，去之若下缒。
俯仰十年间，转足几颠踬。
君材万斛鼎，屹然国重器。
小试莅兹邑，斩斩常正义。
百炼刚莫夺，豪猾敛手避。
惠人郑之侨，始亦遭怨詈。
三年舆诵闻，人情见真僞。
君来整弊俗，固有不得志。
抗之如不克，浮言吁可畏。
论定要以久，克终乃为贵。
谤讟变懽谣，君政本不异。
字民有隠德，动人皆实意。
嘉绩今报成，坐洗十年愧。
民俗岂相远，己治人亦治。
我本山泽臞，强颜领一尉。
弱植媿匪材，久矣辱大芘。
倾倒罄心腹，抚爱殊丑类。
我亦为知己，奔走常尽瘁。
君今造清朝，行李挟佳气。
我方困尘役，何以逃吏议。
世道就浅狭，人心竞功利。
俗子不足言，志士或窘匮。
规摹与事业，两者略相似。
愿君恢宏纲，大用见经纬。
江梅受命独，奇节凌赑屃。
折取岁寒枝，掺袪以相遗。
此物君固有，珍重调鼎味。
更须厚培植，华实自根底。
送石宰
作者：杜范
朝代：宋

朔风搅长林，凝冰封厚地。人嗟行路难，君行亦易易。句金号岩邑，日事纷万猬。群情一龃龉，烦言四腾沸。长吏不足严，去之若下缒。俯仰十年间，转足几颠踬。君材万斛鼎，屹然国重器。小试莅兹邑，斩斩常正义。百鍊刚莫夺，豪猾敛手避。惠人郑之侨，始亦遭怨詈。三年舆诵闻，人情见真伪。君来整弊俗，固有不得志。抗之如不克，浮言吁可畏。论定要以久，克终乃为贵。谤讟变欢谣，君政本不异。字民有隐德，动人皆实意。嘉绩今报成，坐洗十年愧。民俗岂相远，己治人亦治。我本山泽臞，强颜领一尉。弱植愧匪材，久矣辱大芘。倾倒罄心腹，抚爱殊丑类。我亦为知己，奔走常尽瘁。君今造清朝，行李挟佳气。我方困尘役，何以逃吏议。世道就浅狭，人心竞功利。俗子不足言，志士或窘匮。规摹与事业，两者略相似。愿君恢宏纲，大用见经纬。江梅受命独，奇节凌赑屃。折取岁寒枝，掺袪以相遗。此物君固有，珍重调鼎味。更须厚培植，华实自根底。
送罗年能赴兴国
作者：杜范
朝代：宋

句金与君别，忽忽二十年。
君滋厉素节，我已羞华颠。
转物有玄机，扫翳还青天。
羣耳共耸听，明诏方改元。
笃意召诸老，高爵升众贤。
执麾不可挽，问君胡为然。
一气纔作新，万卉皆争妍。
雪霜谁谓无，松柏良自坚。
操心不厌危，知机常虑先。
承流惠疲氓，调俗畅新絃。
送日徒京尘，班春胜着鞭。
顾我足尚絷，羡君翮方翩。
数里已云隔，千里其可前。
有怀空感恻，何时解拘挛。
卓哉漫塘翁，邈在云山边。
烦君招衡门，为我致问言。
万牛应莫回，世事如风烟。
送罗年能赴兴国
作者：杜范
朝代：宋

句金与君别，忽忽二十年。君滋厉素节，我已羞华颠。转物有玄机，扫翳还青天。群耳共耸听，明诏方改元。笃意召诸老，高爵升众贤。执麾不可挽，问君胡为然。一气才作新，万卉皆争妍。雪霜谁谓无，松柏良自坚。操心不厌危，知机常虑先。承流惠疲氓，调俗畅新弦。送日徒京尘，班春胜著鞭。顾我足尚絷，羡君翮方翩。数里已云隔，千里其可前。有怀空感恻，何时解拘挛。卓哉漫塘翁，邈在云山边。烦君招衡门，为我致问言。万牛应莫回，世事如风烟。
送耕甫弟赴补
作者：杜范
朝代：宋

所性常存存，危者惟人心。子才秀吾宗，一喷凡马瘖。俊快恐易蹶，谨勿轻千金。贤关集多士，辔策方骎骎。功名亦漫尔，培护在资深。我尝评京华，真是秽浊林。绳约稍自宽，一纵不可寻。蚤夜念倚门，翼翼如有临。亟归慰慈抱，毋浪花边吟。
送耕甫弟赴补
作者：杜范
朝代：宋

所性常存存，危者惟人心。
子才秀吾宗，一歕凡马瘖。
俊快恐易蹶，谨勿轻千金。
贤关集多士，辔策方骎骎。
功名亦漫尔，培护在资深。
我尝评京华，真是秽浊林。
绳约稍自宽，一纵不可寻。
蚤夜念倚门，翼翼如有临。
亟归慰慈抱，毋浪花边吟。
送赵宽堂二首
作者：杜范
朝代：宋

马塍眩朱白，孤山自疏影。冰雪几岁寒，谁解为渠领。李园百树花，人与凡木屏。湿藓回春风，猿鹤并刷整。为我一酹之，往事莫重省。两片南山云，偶尔连空飞。一去向空谷，一留伴残晖。招招浙江渡，激激风吹衣。仰头有鸿鹄，孰使心事违。何时黄山边，把酒话昨非。
送赵宽堂二首·其一
作者：杜范
朝代：宋

马塍眩朱白，孤山自疎影。
冰雪几岁寒，谁解为渠领。
李园百树花，人与凡木屏。
湿藓回春风，猿鹤并刷整。
为我一酹之，往事莫重省。
送赵宽堂二首·其一
作者：杜范
朝代：宋

马塍眩朱白，孤山自疏影。冰雪几岁寒，谁解为渠领。李园百树花，人与凡木屏。湿藓回春风，猿鹤并刷整。为我一酹之，往事莫重省。
送赵宽堂二首·其二
作者：杜范
朝代：宋
体裁：古风

两片南山云，偶尔连空飞。一去向空谷，一留伴残晖。招招浙江渡，激激风吹衣。仰头有鸿鹄，孰使心事违。何时黄山边，把酒话昨非。
途中
作者：杜范
朝代：宋

官身惊昨梦，山店是回程。郡事关新旧，人心属送迎。尘衫才幸脱，野服要须成。世路如川险，归途却自平。
途中
作者：杜范
朝代：宋

官身惊昨梦，山店是回程。
郡事关新旧，人心属送迎。
尘衫纔幸脱，野服要须成。
世路如川险，归途却自平。
途中二绝
作者：杜范
朝代：宋

一点天根动处微，已令万物受春熙。欲知消长从来意，便是人心善恶机。脚踏京尘动数旬，归途又复见书云。群阴已放阳来复，看取新年别有春。
途中二绝·其一
作者：杜范
朝代：宋
体裁：七言绝句

一点天根动处微，已令万物受春熙。欲知消长从来意，便是人心善恶机。
途中二绝·其二
作者：杜范
朝代：宋

脚踏京尘动数旬，归途又复见书云。群阴已放阳来复，看取新年别有春。
途中二绝·其二
作者：杜范
朝代：宋

脚踏京尘动数旬，归途又復见书云。
羣阴已放阳来復，看取新年别有春。
道中戏成
作者：杜范
朝代：宋

造物人言是小儿，偶然越样与儿嬉。不过几块粗顽石，博得人誇几个奇。
道中戏成
作者：杜范
朝代：宋

造物人言是小儿，偶然越样与儿嬉。
不过几块麤顽石，博得人夸几个奇。
道傍见梅
作者：杜范
朝代：宋

一树栖残雪，不禁春夜霜。香飘非宝篆，粉褪厌时妆。且合收馀白，应难待晚黄。自便篱落好，榛棘不相妨。
道傍见梅
作者：杜范
朝代：宋

一树栖残雪，不禁春夜霜。
香飘非宝篆，粉褪厌时粧。
且合收余白，应难待晚黄。
自便篱落好，榛棘不相妨。
郑宁夫携诗什访余併有赠篇闻其浙右之行诗以送
作者：杜范
朝代：宋

何人剥啄扣云关，袖有新诗数百篇。
宫征自调相和应，珠玑不拣尽光圆。
昌黎荐士惭无路，东野盘空枉笑天。
闻道二亲犹未葬，知谁着眼为渠怜。
郑宁夫携诗什访余并有赠篇闻其浙右之行诗以送
作者：杜范
朝代：宋

何人剥啄扣云关，袖有新诗数百篇。宫徵自调相和应，珠玑不拣尽光圆。昌黎荐士惭无路，东野盘空枉笑天。闻道二亲犹未葬，知谁著眼为渠怜。
酥溪寺舍窗前有黄金间璧玉竹可爱谩作二十字不许撞题
作者：杜范
朝代：宋

中土太淡素，东皇染半节。
此君已不羣，此种更奇绝。
酥溪寺舍窗前有黄金间璧玉竹可爱谩作二十字不许撞题
作者：杜范
朝代：宋

中土太淡素，东皇染半节。此君已不群，此种更奇绝。
酬谢韩仲和见赠
作者：杜范
朝代：宋

丹心空自照，白首欲何成。踏地方求实，笺天敢为名。树深秋水净，山远暮云轻。索我文书外，论交深友生。
酬谢韩仲和见赠
作者：杜范
朝代：宋

丹心空自照，白首欲何成。
踏地方求实，笺天敢为名。
树深秋水浄，山远暮云轻。
索我文书外，论交深友生。
问渊明菊
作者：杜范
朝代：宋
体裁：七言绝句

世以渊明名尔菊，却来紫陌换青铜。东篱采采知何处，岂不包羞负此翁。
闲坐有感偶成古风简刘会之高吉父康司理
作者：杜范
朝代：宋

虞夏几百载，继以周礼乐。洋洋雅颂音，后亡前亦作。井疆贫富均，薄海咏康乐。姬公同圣贤，积累亦不薄。宜其垂万代，整整守矩彟。宁知不数传，板荡已非昨。丘赋鲁史书，田畴郑谤作。滕君谩忧勤，毕战空唯诺。盛古犹有憾，此岂易商榷。矧今千载后，而欲强复剥。州县工罟阱，黔黎惴沟壑。世道日浇讹，禁厉不可缚。我尝三太息，浮云翳碧落。为贫走尘埃，岂解拯民瘼。州家轻任使，千钧委羸恶。劳瘁敢自爱，恐负此邦托。仁政安在哉，名是意已错。治道去泰甚，此论东州确。人言宽一分，所望恕且约。一分宽未易，十分扰已博。嗟哉斯人生，日巧亦日削。俗吏事朱墨，暴吏事鞭扑。我把七篇书，人笑谓迂学。谁与输此怀，浊浪渺垠堮。
闲坐有感偶成古风简刘会之高吉父康司理
作者：杜范
朝代：宋

虞夏几百载，继以周礼乐。
洋洋雅颂音，后亡前亦作。
井疆贫富均，薄海咏康乐。
姬公同圣贤，积累亦不薄。
宜其垂万代，整整守矩彟。
宁知不数传，板荡已非昨。
丘赋鲁史书，田畴郑谤作。
滕君谩忧勤，毕战空唯诺。
盛古犹有憾，此岂易商榷。
矧今千载后，而欲强復剥。
州县工罟穽，黔黎惴沟壑。
世道日浇讹，禁厉不可缚。
我尝三太息，浮云翳碧落。
为贫走尘埃，岂解拯民瘼。
州家轻任使，千钧委羸恶。
劳瘁敢自爱，恐负此邦託。
仁政安在哉，名是意已错。
治道去泰甚，此论东州确。
人言宽一分，所望恕且约。
一分宽未易，十分扰已博。
嗟哉斯人生，日巧亦日削。
俗吏事朱墨，暴吏事鞭扑。
我把七篇书，人笑谓迂学。
谁与输此怀，浊浪渺垠堮。
闲行溪西得梅数花喜甚偶成小诗呈诸赵兄
作者：杜范
朝代：宋

作意每不偶，邂逅与心会。畴昔问寒梅，李园不成醉。今夕亦何夕，见此万花最。独立如高人，凛凛尘世外。藤藓半侵剥，风雪几颠沛。蕞尔篱落间，劲气夺松桧。下视桃李场，碌碌千百辈。古淡不入眼，何能供世嗜。苦心抱岁寒，天其知我矣。此行得此花，嶷然为增气。置之几席间，相对喜不寐。有果硕不食，明朝日南至。芽檗或未知，尔乃太蚤计。三嗅味清绝，令人发长喟。
闲行溪西得梅数花喜甚偶成小诗呈诸赵兄
作者：杜范
朝代：宋

作意每不偶，邂逅与心会。
畴昔问寒梅，李园不成醉。
今夕亦何夕，见此万花最。
独立如高人，凛凛尘世外。
藤藓半侵剥，风雪几颠沛。
蕞尔篱落间，劲气夺松桧。
下视桃李场，碌碌千百辈。
古淡不入眼，何能供世嗜。
苦心抱岁寒，天其知我矣。
此行得此花，嶷然为增气。
置之几席间，相对喜不寐。
有果硕不食，明朝日南至。
芽蘗或未知，尔乃太蚤计。
三嗅味清绝，令人发长喟。
闻喜宴和御诗
作者：杜范
朝代：宋
体裁：七言律诗

清朝策士属新元，四海英髦意气轩。自是冕旒崇直道，亦令韦布效忠言。鹿苹初洽君恩重，凤藻俄颁帝语温。此日微臣陪镐宴，更惭兰省滥搜抡。
雁荡
作者：杜范
朝代：宋

东南富山水，杰气钟雁峰。巨灵排屃赑，妙力开鸿濛。断崖据险绝，峭壁凌寒空。分岑献万状，转盼无一同。或叠如锦缬，或铸如青铜。或前如舞凤，或却如飞鸿。或伏如卧虎，或矫如游龙。并如兄语弟，差如儿对翁。锐如笔露颖，岐如剪开锋。二湫分大小，二灵俨西东。古语聊近似，天巧难形容。我久埋世埃，幸此拔天风。应接费耳目，磈磊罗心胸。有僧本儒家，伴我追云踪。攀跻不知劳，指引殊未穷。胡然便语别，问之以涕从。为渠游兴尽，生我归意浓。出计无草草，回涂复匆匆。还此未了缘，邂逅须有逢。
雁荡
作者：杜范
朝代：宋

东南富山水，杰气钟雁峰。
巨灵排屃赑，妙力开鸿蒙。
断崖据险绝，峭壁凌寒空。
分岑献万状，转盼无一同。
或迭如锦缬，或铸如青铜。
或前如舞凤，或却如飞鸿。
或伏如卧虎，或矫如游龙。
并如兄语弟，差如儿对翁。
锐如笔露颖，岐如剪开锋。
二湫分大小，二灵俨西东。
古语聊近似，天巧难形容。
我久埋世埃，幸此拔天风。
应接费耳目，磈磊罗心胸。
有僧本儒家，伴我追云踪。
攀跻不知劳，指引殊未穷。
胡然便语别，问之以涕从。
为渠游兴尽，生我归意浓。
出计无草草，回涂復匆匆。
还此未了缘，邂逅须有逢。
雪中成十一韵
作者：杜范
朝代：宋

入冬多疠气，阳泄月令畅。隐雷声间作，万蛰惊塞向。数日凝重阴，云同寒威壮。飞琼遍天宇，色界铺宝藏。前此亦屡白，玉瑞此其创。缄运孰主张，一雪压千瘴。纷纷富家儿，羔酒醉金帐。谁思道丐者，双脚红玳样。顾我虽甚贫，可挟尚有纩。蚤起愿年丰，共饱拜天贶。天意然不然，独立为楚怆。
雪中成十一韵
作者：杜范
朝代：宋

入冬多疠气，阳洩月令畅。
隠雷声间作，万蛰惊塞向。
数日凝重阴，云同寒威壮。
飞琼遍天宇，色界铺宝藏。
前此亦屡白，玉瑞此其创。
缄运孰主张，一雪压千瘴。
纷纷富家儿，羔酒醉金帐。
谁思道丐者，双脚红玳样。
顾我虽甚贫，可挟尚有纩。
蚤起愿年丰，共饱拜天贶。
天意然不然，独立为楚怆。
飞雪未已可谓佳瑞约判簿判务二丈同登尊经阁
作者：杜范
朝代：宋
体裁：七言绝句

万顷琼瑶烂不收，从今便合庆来牟。与君莫负登临约，不是偷闲作浪游。
高兄徐仓高弟和刘会之两绝见寄再韵谢之
作者：杜范
朝代：宋

我辈周旋实地中，此身穷处此心通。荷君一见如平素，迹未相亲味已同。袖手闲居德日新，静安增伴四时春。君方入室慰此老，肯作浮阳愧古人。
高兄徐仓高弟和刘会之两绝见寄再韵谢之·其一
作者：杜范
朝代：宋
体裁：七言绝句

我辈周旋实地中，此身穷处此心通。荷君一见如平素，迹未相亲味已同。
高兄徐仓高弟和刘会之两绝见寄再韵谢之·其二
作者：杜范
朝代：宋
体裁：七言绝句

袖手闲居德日新，静安增伴四时春。君方入室慰此老，肯作浮阳愧古人。
高兄徐仓高弟和刘会之两绝见寄再韵谢之康秋惠诗和其韵二首·其一
作者：杜范
朝代：宋
体裁：七言绝句

春入桃园日正迟，怀人何以慰朝饥。自怜官事冥烦日，却是诗人得句时。
黄兄宇出示汤丈追和春日诗适有会余情者次韵
作者：杜范
朝代：宋
体裁：古风

君不见西山凛凛百世师，忍穷受饿终采蕨。又不见丑谬遗臭几千载，当年方丈厌肥滑。孰得孰失试大观，较若五味辨甘辣。冶容媚世吁可怜，羞面顾影自涂抹。名利物我争锱铢，语笑诩诩已衷甲。方嗟天际暮云深，还见墙阴春草茁。旨哉君诗良起予，重把心事为君说。百年功名亦漫尔，尘路投踪何日脱。
龚叔虎秋实堂
作者：杜范
朝代：宋
体裁：古风

人心分内外，学道谨趋舍。巧令世所贤，木讷人谓野。至圣垂大训，夫岂欺我者。阳和发天葩，烂其映春斝。一朝随狂风，殆不如土苴。秋至万宝成，结束槁叶下。一一抱天根，真理不容假。持以荐豆笾，洁诚神所嘏。孔门德行科，卓尔先游夏。汉世躬行人，未肯逊班马。照影空自妍，心事形面赭。美璞藏至用，不琢存大雅。诗篇匪君重，闭户自汎洒。余言亦已多，尚口不如哑。
龚叔虎秋实堂
作者：杜范
朝代：宋

人心分内外，学道谨趋舍。巧令世所贤，木讷人谓野。至圣垂大训，夫岂欺我者。阳和发天葩，烂其映春斝。一朝随狂风，殆不如土苴。秋至万宝成，结束槁叶下。一一抱天根，真理不容假。持以荐豆笾，洁诚神所嘏。孔门德行科，卓尔先游夏。汉世躬行人，未肯逊班马。照影空自妍，心事形面赭。美璞藏至用，不琢存大雅。诗篇匪君重，闭户自汛洒。余言亦已多，尚口不如哑。
句
作者：杜范兄
朝代：宋

莺鸣求友声。
句
作者：杜范兄
朝代：宋

鶑鸣求友声。
乡有好事者出君谟行草八分书数幅中有梅圣俞诗一首用成拙句以识二分
作者：杜衍
朝代：宋

莆田笔健与文豪，尤爱南山县咏高。
欲使英辞长润石，毎逢佳句即挥毫。
清如韶濩谐音律，逸似鸾皇振羽毛。
羲献有灵应怅望，当时不见此风骚。
乡有好事者出君谟行草八分书数幅中有梅圣俞诗一首用成拙句以识二分
作者：杜衍
朝代：宋

莆田笔健与文豪，尤爱南山县咏高。欲使英辞长润石，每逢佳句即挥毫。清如韶濩谐音律，逸似鸾皇振羽毛。羲献有灵应怅望，当时不见此风骚。
句
作者：杜衍
朝代：宋

独无风雅可流传。如何九老人犹少，应许东归伴醉吟。辨色争朝咫尺颜。
句·其一
作者：杜衍
朝代：宋

独无风雅可流传。
句·其一
作者：杜衍
朝代：宋

獨無風雅可流傳。
句·其三
作者：杜衍
朝代：宋

辨色争朝咫尺颜。
句·其三
作者：杜衍
朝代：宋

辨色爭朝咫尺顔。
句·其二
作者：杜衍
朝代：宋

如何九老人犹少，应许东归伴醉吟。
句·其二
作者：杜衍
朝代：宋

如何九老人猶少，應許東歸伴醉吟。
和孙圭秘丞
作者：杜衍
朝代：宋

老来楷法不如初，试向閒斋习草书。落笔何曾见飞动，彫章早已过吹嘘。伯英比圣功难到，怀素称狂力有馀。若谓伊余堪继踵，只应缘木可求鱼。
和孙珪秘丞
作者：杜衍
朝代：宋

老来楷法不如初，试向閒斋习草书。
落笔何曾见飞动，雕章早已过吹嘘。
伯英比圣功难到，怀素称狂力有余。
若谓伊余堪继踵，只应缘木可求鱼。
和孫珪秘丞
作者：杜衍
朝代：宋

老來楷法不如初，試向閒齋習草書。
落筆何曾見飛動，彫章早已過吹嘘。
伯英比聖功難到，懷素稱狂力有餘。
若謂伊余堪繼踵，只應緣木可求魚。
咏莲
作者：杜衍
朝代：宋
体裁：七言绝句

凿破苍苔涨作池，芰荷分得绿参差。晓开一朵烟波上，似画真妃出浴时。
咏蓮
作者：杜衍
朝代：宋

鑿破蒼苔漲作池，芰荷分得綠參差。
曉開一朵煙波上，似畫真妃出浴時。
圣俞诗名闻固久矣加有好事者时传新什至此每一讽诵益使人忻慕故书五十六字以记
作者：杜衍
朝代：宋
体裁：七言律诗

李杜诗垂不朽名，君能刻意继芳馨。清才绰绰臻神妙，逸韵飘飘入杳冥。动与四方明得失，时教万物被丹青。斯文期主宜推毂，无使沉吟向外庭。
宝林寺
作者：杜衍
朝代：宋

中怀无绊外缘閒，深掩禅扉客到难。胜景可曾飞锡去，好山多祇捲帘看。昼升讲座天花落，夜步吟轩海月残。今日逢师堪论道，归心愁思一时宽。
宝林寺
作者：杜衍
朝代：宋

中怀无绊外缘閒，深掩禅扉客到难。
胜景可曾飞锡去，好山多祇捲帘看。
昼升讲座天花落，夜步吟轩海月残。
今日逢师堪论道，归心愁思一时寛。
寶林寺
作者：杜衍
朝代：宋

中懷無絆外緣閒，深掩禪扉客到難。
勝景可曾飛錫去，好山多祇捲簾看。
晝升講座天花落，夜步吟軒海月殘。
今日逢師堪論道，歸心愁思一時寛。
帘
作者：杜衍
朝代：宋
体裁：五言律诗

编竹状玲珑，庭闱尽处中。不由经纬力，安有卷舒功。春昼曾妨燕，寒宵岂隔风。都堂重献赋，明处忆牢笼。
幽居即事
作者：杜衍
朝代：宋

寂寂复寂寂，告老閒居日。径草高于人，林鸟熟如客。黄卷不释手，清风常满室。内顾平生心，无过此时适。
幽居即事
作者：杜衍
朝代：宋

寂寂復寂寂，告老閒居日。
径草高于人，林鸟熟如客。
黄卷不释手，清风常满室。
内顾平生心，无过此时适。
幽居即事
作者：杜衍
朝代：宋

寂寂復寂寂，告老閒居日。
徑草高於人，林鳥熟如客。
黄卷不釋手，清風常滿室。
內顧平生心，無過此時適。
新居感咏
作者：杜衍
朝代：宋

无似老且病，惟恐归田迟。一旦得引年，九天还听卑。尚沾二品禄，俾尽百年期。恩深沦骨髓，感极横涕洟。始营菟裘地，来向濉水湄。城隅最穷僻，匠者宁求奇。卜筑悉由己，轩牖亦随宜。外以蔽风雨，内以安妻儿。燕雀莫群噪，鹪鹩才一枝。因念古圣贤，名为千古垂。何尝广居室，俭为后人师。亚圣乐箪食，寝丘无立锥。文终防势夺，去病耻家为。文园四壁立，郑公小殿移。伊余具员者，适会承平时。无术毗万务，无才抚四夷。为郡亦龊龊，劳心徒孜孜。保身已天幸，拊己宜自知。开卷颜间厚，复惧来者嗤。勖哉知止足，清白犹可追。
新居感咏
作者：杜衍
朝代：宋

无似老且病，惟恐归田迟。
一旦得引年，九天还听卑。
尚霑二品禄，俾尽百年期。
恩深沦骨髓，感极横涕洟。
始营菟裘地，来向濉水湄。
城隅最穷僻，匠者宁求奇。
卜筑悉由己，轩牖亦随宜。
外以蔽风雨，内以安妻儿。
燕雀莫羣噪，鹪鹩才一枝。
因念古圣贤，名为千古垂。
何尝广居室，俭为后人师。
亚圣乐箪食，寝丘无立锥。
文终防势夺，去病耻家为。
文园四壁立，郑公小殿移。
伊余具员者，适会承平时。
无术毗万务，无才抚四夷。
为郡亦龊龊，劳心徒孜孜。
保身已天幸，拊己宜自知。
开卷颜间厚，復惧来者嗤。
朂哉知止足，清白犹可追。
新居感詠
作者：杜衍
朝代：宋

無似老且病，惟恐歸田遲。
一旦得引年，九天還聽卑。
尚霑二品禄，俾盡百年期。
恩深淪骨髓，感極横涕洟。
始營菟裘地，來向濉水湄。
城隅最窮僻，匠者寧求奇。
卜築悉由己，軒牖亦隨宜。
外以蔽風雨，內以安妻兒。
燕雀莫羣噪，鷦鷯才一枝。
因念古聖賢，名爲千古垂。
何嘗廣居室，儉爲後人師。
亞聖樂簞食，寢丘無立錐。
文終防勢奪，去病恥家爲。
文園四壁立，鄭公小殿移。
伊余具員者，適會承平時。
無術毗萬務，無才撫四夷。
爲郡亦齪齪，勞心徒孜孜。
保身已天幸，拊己宜自知。
開卷顔間厚，復懼來者嗤。
朂哉知止足，清白猶可追。
林下书怀
作者：杜衍
朝代：宋

从政区区到白头，一生宁肯顾恩仇。双凫乘雁常深愧，野马黄牛亦过忧。岂是林泉堪佚老，只缘蒲柳不禁秋。始终幸会承平日，乐圣唯能击壤讴。
林下书怀
作者：杜衍
朝代：宋

从政区区到白头，一生宁肯顾恩仇。
双鳬乘雁常深愧，野马黄牛亦过忧。
岂是林泉堪佚老，只缘蒲柳不禁秋。
始终幸会承平日，乐圣唯能击壤讴。
林下書懷
作者：杜衍
朝代：宋

從政區區到白頭，一生寧肯顧恩仇。
雙鳬乘雁常深愧，野馬黄牛亦過憂。
豈是林泉堪佚老，只緣蒲柳不禁秋。
始終幸會承平日，樂聖唯能擊壤謳。
睢阳五老图
作者：杜衍
朝代：宋

五人四百有余岁，俱称分曹与挂冠。
天地至仁难补报，林泉幽致许盘桓。
花朝月夕随时乐，雪鬓霜髯满座寒。
若也睢阳为故事，何妨列向画图看。
睢阳五老图
作者：杜衍
朝代：宋

五人四百有馀岁，俱称分曹与挂冠。天地至仁难补报，林泉幽致许盘桓。花朝月夕随时乐，雪鬓霜髯满座寒。若也睢阳为故事，何妨列向画图看。
睢陽五老圖
作者：杜衍
朝代：宋

五人四百有餘歲，俱稱分曹與掛冠。
天地至仁難補報，林泉幽致許盤桓。
花朝月夕隨時樂，雪鬢霜髯滿座寒。
若也睢陽爲故事，何妨列向畫圖看。
簾
作者：杜衍
朝代：宋

編竹狀玲瓏，庭闈盡處中。
不由經緯力，安有卷舒功。
春晝曾妨燕，寒宵豈隔風。
都堂重獻賦，明處憶牢籠。
聖俞詩名聞固久矣加有好事者時傳新什至此每一諷誦益使人忻慕故書五十六字以記
作者：杜衍
朝代：宋

李杜詩垂不朽名，君能刻意繼芳馨。
清才綽綽臻神妙，逸韻飄飄入杳冥。
動與四方明得失，時教萬物被丹青。
斯文期主宜推轂，無使沉吟向外庭。
聚星堂咏雪赠欧公
作者：杜衍
朝代：宋

尝闻作者善评议，咏雪言白匪精思。
及窥古人今人诗，未能一一去其类。
不将柳絮比轻扬，即把梅花作形似。
或夸琼树鬬玲珑，或取瑶台造嘉致。
散盐舞鹤实有徒，吮墨含毫不能既。
深悼无人可践言，一旦见君何卓异。
万状驱从物外来，终篇不涉题中意。
宜乎众目诗之豪，便合登坛推作帅。
回头且报郢中人，从此阳春不为贵。
聚星堂咏雪赠欧公
作者：杜衍
朝代：宋

尝闻作者善评议，咏雪言白匪精思。及窥古人今人诗，未能一一去其类。不将柳絮比轻扬，即把梅花作形似。或誇琼树斗玲珑，或取瑶台造嘉致。散盐舞鹤实有徒，吮墨含毫不能既。深悼无人可践言，一旦见君何卓异。万状驱从物外来，终篇不涉题中意。宜乎众目诗之豪，便合登坛推作帅。回头且报郢中人，从此阳春不为贵。
聚星堂詠雪贈歐公
作者：杜衍
朝代：宋

嘗聞作者善評議，詠雪言白匪精思。
及窺古人今人詩，未能一一去其類。
不將柳絮比輕揚，即把梅花作形似。
或誇瓊樹鬬玲瓏，或取瑤臺造嘉致。
散鹽舞鶴實有徒，吮墨含毫不能既。
深悼無人可踐言，一旦見君何卓異。
萬狀驅從物外來，終篇不涉題中意。
宜乎衆目詩之豪，便合登壇推作帥。
回頭且報郢中人，從此陽春不爲貴。
荷花
作者：杜衍
朝代：宋

芙蓉照水弄娇斜，白白红红各一家。
近日新花出新巧，一枝能着两般花。
荷花
作者：杜衍
朝代：宋

芙蓉照水弄娇斜，白白红红各一家。
近日新花出新巧，一枝能著两般花。
荷花
作者：杜衍
朝代：宋

芙蓉照水弄嬌斜，白白紅紅各一家。
近日新花出新巧，一枝能著兩般花。
莲
作者：杜衍
朝代：宋

谁种幽花傍浅清，含红怨绿影亭亭。云归巫女妆犹润，浴出杨妃困未醒。好把芳杨临晚岸，莫教飞片逐浮萍。相看最忆吴船路，万里芙蓉水满泾。
莲
作者：杜衍
朝代：宋

谁种幽花傍浅清，含红怨绿影亭亭。
云归巫女粧犹润，浴出杨妃困未醒。
好把芳杨临晚岸，莫教飞片逐浮萍。
相看最忆吴船路，万里芙蓉水满泾。
蓮
作者：杜衍
朝代：宋

誰種幽花傍淺清，含紅怨綠影亭亭。
雲歸巫女粧猶潤，浴出楊妃困未醒。
好把芳楊臨晚岸，莫教飛片逐浮萍。
相看最憶吳船路，萬里芙蓉水滿涇。
贈孫沔
作者：杜衍
朝代：宋

四明山水饒靈粹，唐有希韓敻出倫。
又見賢侯光乃祖，暫還仁里庇斯民。
贈應天寺昭凈法華
作者：杜衍
朝代：宋

出俗皆言爲息機，性靈凈僻似師稀。
前山月落夜吟罷，深院菊荒秋講歸。
谿霧鎖窗燈焰短，雪風敲竹磬聲微。
會期雙闕重相見，應換當年舊衲衣。
赠孙沔
作者：杜衍
朝代：宋

四明山水饶灵粹，唐有希韩夐出伦。又见贤侯光乃祖，暂还仁里庇斯民。
赠孙沔
作者：杜衍
朝代：宋

四明山水饶灵粹，唐有希韩敻出伦。
又见贤侯光乃祖，暂还仁里庇斯民。
赠应天寺昭净法华
作者：杜衍
朝代：宋

出俗皆言为息机，性灵净僻似师稀。前山月落夜吟罢，深院菊荒秋讲归。溪雾锁窗灯焰短，雪风敲竹磬声微。会期双阙重相见，应换当年旧衲衣。
赠应天寺昭凈法华
作者：杜衍
朝代：宋

出俗皆言为息机，性灵凈僻似师稀。
前山月落夜吟罢，深院菊荒秋讲归。
溪雾锁窗灯焰短，雪风敲竹磬声微。
会期双阙重相见，应换当年旧衲衣。
过仇池
作者：杜衍
朝代：宋
体裁：七言绝句

仇池行馆最清虚，按部由兹得柅车。对竹祇宜思穴凤，临流不可见渊鱼。
远蒙运使度支以资政范公所寄黄素小字韩文公伯夷颂许昌文公淮西富公题诗于后才翁复缀雅什兼寄长安晏公公亦有作衍久兹休退人事仅废不意雅故未遗悉以副本为贶俾愚继之对此怔忪既感且愧率成拙句奉呈敢言亦骥之乘聊为续貂之比耳
作者：杜衍
朝代：宋

希文健笔钞韩文，文为首阳山下人。宁止一言旌义士，欲教万古劝忠臣。颂声益与英声远，事迹还随墨迹新。当世宗工复题咏，尤宜率土尽书绅。
远蒙运使度支以资政范公所寄黄素小字韩文公伯夷颂许昌文公淮西富公题诗于后才翁復缀雅什兼寄长安晏公公亦有作衍久兹休退人事仅废不意雅故未遗悉以副本为贶俾愚继之对此怔忪既感且愧率成拙句奉呈敢言亦骥之乘聊为续貂之比耳
作者：杜衍
朝代：宋

希文健笔钞韩文，文为首阳山下人。
宁止一言旌义士，欲教万古劝忠臣。
颂声益与英声远，事迹还随墨迹新。
当世宗工復题咏，尤宜率土尽书绅。
送王周归江陵
作者：杜衍
朝代：宋

早修天爵邀人爵，才近耆年便引年。出处对扬多称职，始终操履众推贤。鉴湖贺老非陈迹，荆渚朱公合比肩。此去优游益吟咏，枝江集外别成编。
送王周归江陵
作者：杜衍
朝代：宋

早修天爵邀人爵，才近耆年便引年。
出处对扬多称职，始终操履众推贤。
鑑湖贺老非陈迹，荆渚朱公合比肩。
此去优游益吟咏，枝江集外别成编。
送王周歸江陵
作者：杜衍
朝代：宋

早修天爵邀人爵，才近耆年便引年。
出處對揚多稱職，始終操履衆推賢。
鑑湖賀老非陳迹，荆渚朱公合比肩。
此去優游益吟詠，枝江集外別成編。
過仇池
作者：杜衍
朝代：宋

仇池行館最清虛，按部由茲得柅車。
對竹祇宜思穴鳳，臨流不可見淵魚。
遠蒙運使度支以資政范公所寄黄素小字韓文公伯夷頌許昌文公淮西富公題詩於後才翁復綴雅什兼寄長安晏公公亦有作衍久兹休退人事僅廢不意雅故未遺悉以副本爲貺俾愚繼之對此怔忪既感且愧率成拙句奉呈敢言亦驥之乘聊爲續貂之比耳
作者：杜衍
朝代：宋

希文健筆鈔韓文，文爲首陽山下人。
寧止一言旌義士，欲教萬古勸忠臣。
頌聲益與英聲遠，事跡還隨墨跡新。
當世宗工復題咏，尤宜率土盡書紳。
鄉有好事者出君謨行草八分書數幅中有梅聖俞詩一首用成拙句以識二分
作者：杜衍
朝代：宋

莆田筆健與文豪，尤愛南山縣詠高。
欲使英辭長潤石，毎逢佳句即揮毫。
清如韶濩諧音律，逸似鸞皇振羽毛。
羲獻有靈應悵望，當時不見此風騷。
錢光祿兩張卿退居
作者：杜衍
朝代：宋

七十引年遵禮經，君家何事最爲榮。
清朝叔姪同辭祿，歸去田園盡列卿。
遠近溪山資勝賞，往還舟楫稱閑行。
誰知東路賢哉嘆，二阮方能繼此聲。
钱光禄两张卿退居
作者：杜衍
朝代：宋

七十引年遵礼经，君家何事最为荣。清朝叔侄同辞禄，归去田园尽列卿。远近溪山资胜赏，往还舟楫称闲行。谁知东路贤哉叹，二阮方能继此声。
钱光禄两张卿退居
作者：杜衍
朝代：宋

七十引年遵礼经，君家何事最为荣。
清朝叔侄同辞禄，归去田园尽列卿。
远近溪山资胜赏，往还舟楫称闲行。
谁知东路贤哉嘆，二阮方能继此声。
長平
作者：杜衍
朝代：宋

馮亭獻地豹言非，秦間廉頗又不疑。
四十萬兵降死後，渾輸括母一先知。
长平
作者：杜衍
朝代：宋
体裁：七言绝句

冯亭献地豹言非，秦间廉颇又不疑。四十万兵降死后，浑输括母一先知。
雨中荷花
作者：杜衍
朝代：宋
体裁：词

翠盖佳人临水立，檀粉不匀香汗湿。一阵风来碧浪翻，珍珠零落难收拾。
雨中荷花
作者：杜衍
朝代：宋

翠蓋佳人臨水立，檀粉不勻香汗濕。
一陣風來碧浪翻，珍珠零落難收拾。
霍岳
作者：杜衍
朝代：宋
体裁：七言绝句

万古神山入盛谈，而今真得对晴岚。禅门邂逅能留客，茶泛磁瓯酒欲酣。
霍嶽
作者：杜衍
朝代：宋

萬古神山入盛談，而今真得對晴嵐。
禪門邂逅能留客，茶泛磁甌酒欲酣。
題懷素自序卷後
作者：杜衍
朝代：宋

狂僧草聖繼張顛，卷後兼題大曆年。
堪與儒門爲至寶，武功家世久相傳。
题怀素自序卷后
作者：杜衍
朝代：宋
体裁：七言绝句

狂僧草圣继张颠，卷后兼题大历年。堪与儒门为至宝，武功家世久相传。
梅林分韵得舊字
作者：杜謹言
朝代：宋

竹村喜紆徐，江雲迷昏晝。
踟躕馬上語，嫩寒入衣袖。
天公惜梅花，破臘開未就。
端待使君來，春風本依舊。
一樽既相屬，勿辭作詩瘦。
明年用和羹，請爲使君壽。
梅林分韵得旧字
作者：杜谨言
朝代：宋
体裁：古风

竹村喜纡徐，江云迷昏昼。踟蹰马上语，嫩寒入衣袖。天公惜梅花，破腊开未就。端待使君来，春风本依旧。一樽既相属，勿辞作诗瘦。明年用和羹，请为使君寿。
梅林分韵得爱字
作者：杜谨言
朝代：宋

去城十里南郊外，突兀老梅余十辈。
玉雪为骨冰为魂，气象不与凡木对。
我来穷冬烟雨晦，把酒从公对公酹。
人言此实升庙堂，埋没荒村今几岁。
清芳不为无人改，捐弃何妨本根在。
瑰章妙语今得公，国色天香真有待。
归路从公巾倒戴，俗物污人非所爱。
我公行向日边归，此段风流入图绘。
送胡季昭謫象郡
作者：杜豐
朝代：宋

廬陵一小郡，百歲兩胡公。
論事雖小異，處心應略同。
有書莫焚稿，無恨豈傷弓。
病愧不遠別，寫詩霜月中。
过董孝君祠
作者：杜醇
朝代：宋
体裁：七言律诗

湖环阚麓任清涟，古庙尘埋自汉传。剑吐寒芒愤已雪，碑刊轶事墨犹鲜。芳名百世留青史，至行千年启后贤。爵禄可辞甘海曲，富春耕钓与骈肩。
過董孝君祠
作者：杜醇
朝代：宋

湖環闞麓任清漣，古廟塵埋自漢傳。
劍吐寒芒憤已雪，碑刊軼事墨猶鮮。
芳名百世留青史，至行千年啟後賢。
爵祿可辭甘海曲，富春耕釣與駢肩。
灵岩行
作者：杜钦况
朝代：宋

山回路疑绝，林深秘岩扃。凿翠出金碧，开轩列云屏。希有昔成道，久矣斯岩灵。法定卧苍壁，白日穿空明。令威指泉窦，一凿秋寒澄。定水供万众，不缩亦不盈。如公禅宗秀，于世本无营。聊为出山云，乘风无纵横。坐令多宝藏，百神转雷霆。夜月啸彫虎，玉匣开晶荧。笑指八解池，外流中不倾。何必空山雷，始悟物我情。
灵岩行
作者：杜钦况
朝代：宋

山迴路疑绝，林深秘岩扃。
凿翠出金碧，开轩列云屏。
希有昔成道，久矣斯岩灵。
法定卧苍壁，白日穿空明。
令威指泉窦，一凿秋寒澄。
定水供万众，不缩亦不盈。
如公禅宗秀，于世本无营。
聊为出山云，乘风无纵横。
坐令多宝藏，百神转雷霆。
夜月啸雕虎，玉匣开晶荧。
笑指八解池，外流中不倾。
何必空山雷，始悟物我情。
踏莎行
作者：杜龍沙
朝代：宋

波暖芹汀，風香蘭圃。清塵幾點茸茸雨。畫船絲竹載梁州，彩旗繩板歡遊女。修禊初三，禁菸百五。年華恰到風流處。一生只當百回春，一回春到休輕負。
雨淋鈴
作者：杜龍沙
朝代：宋

窗影瓏璁，畫樓平曉，翳柳啼鴉。門巷漸有新煙，東風定、人掃桐花。峭寒鬥減，看旅雁、爭起蒹葭。溯斷雲，多少悲鳴，數行又下遠汀沙。應是故園桃李謝。送清江、一曲闌干下。染翰為賦春羈，嗟雙鬢、客舍成華。繡鞭綺陌，強攜酒、來覓吳娃。聽扇底、悽惋新聲，醉裡翻念家。
斗鸡回·莺啼人起
作者：杜龙沙
朝代：宋
体裁：词

莺啼人起，花露真珠洒。白苎衫，青骢马。绣陌相将，斗鸡寒食下。回廊瞑色愔愔，应是待、归来也。月渐高，门犹亚。闷剔银缸，漏声初入夜。
斗鸡回（夹钟商）
作者：杜龙沙
朝代：宋

莺啼人起，花露真珠洒。白苎衫，青骢马。绣陌相将，斗鸡寒食下。
回廊暝色愔愔，应是待、归来也。月渐高，门犹亚。闷剔银缸，漏声初入夜。
谒金门·阶露重
作者：杜龙沙
朝代：宋
体裁：词

阶露重。浥透寻花双凤。天色晴明风不动。薄衫金络缝。午枕高云斜纵。一觉风流春梦。起看翻翻帘影弄。夕阳归燕共。
踏莎行·波暖芹汀
作者：杜龙沙
朝代：宋
体裁：词

波暖芹汀，风香兰圃。清尘几点茸茸雨。画船丝竹载梁州，彩旗绳板欢游女。修禊初三，禁烟百五。年华恰到风流处。一生只当百回春，一回春到休轻负。
雨淋铃
作者：杜龙沙
朝代：宋

窗影珑璁，画楼平晓，翳柳啼鸦。门巷渐有新烟，东风定、人扫桐花。峭寒斗减，看旅雁、争起蒹葭。溯断云，多少悲鸣，数行又下远行沙。
应是故园桃李谢。送清江、一曲阑干下。染翰为春羁，嗟双鬓、客舍成华。绣鞭绮陌，强携酒、来觅吴娃。听扇底、凄惋新声，醉里翻念家。
雨淋铃·窗影珑璁
作者：杜龙沙
朝代：宋
体裁：词

窗影珑璁，画楼平晓，翳柳啼鸦。门巷渐有新烟，东风定、人扫桐花。峭寒斗减，看旅雁、争起蒹葭。溯断云，多少悲鸣，数行又下远汀沙。应是故园桃李谢。送清江、一曲阑干下。染翰为赋春羁，嗟双鬓、客舍成华。绣鞭绮陌，强携酒、来觅吴娃。听扇底、凄惋新声，醉里翻念家。
法相院
作者：束長孺
朝代：宋

解鞍得枕畫堂空，萬慮消沉午夢中。
莫說紅塵飛白日，且從綠竹借清風。
壁排琬琰詩無敵，殿鎖丹青筆有功。
又觸炎蒸出門去，此生真愧坐禪翁。
法相院
作者：束长孺
朝代：宋
体裁：七言律诗

解鞍得枕画堂空，万虑消沉午梦中。莫说红尘飞白日，且从绿竹借清风。壁排琬琰诗无敌，殿锁丹青笔有功。又触炎蒸出门去，此生真愧坐禅翁。
正命诗
作者：来廷绍
朝代：宋
体裁：七言律诗

病卧僧房两月多，英雄壮志渐消磨。昨宵饮药疑尝胆，今日披衣似挽戈。分付家人扶旅榇，莫教释子念弥陀。此心不死谁如我，临了连声三渡河。
洞庭夜泊
作者：来廷绍
朝代：宋
体裁：五言绝句

两岸树苍苍，孤舟湘水旁。猿声啼不住，明月照篷窗。
过洞庭
作者：来廷绍
朝代：宋
体裁：五言律诗

日落君山暮，秋风过洞庭。一官身外物，千里客中情。北望乡关远，南来旅雁鸣。孤帆无限恨，斜指岳阳城。
六言二首
作者：来梓
朝代：宋

叶淅历而争堕，菊徘徊而尚开。流年逼人太甚，佳客折简不来。行空月不著相，出岫云无恋心。胸中一丘一壑，不矶城市山林。
六言二首·其一
作者：来梓
朝代：宋
体裁：六言诗

叶淅历而争堕，菊徘徊而尚开。流年逼人太甚，佳客折简不来。
六言二首·其二
作者：来梓
朝代：宋

行空月不着相，出岫云无恋心。
胸中一丘一壑，不矶城市山林。
六言二首·其二
作者：来梓
朝代：宋

行空月不著相，出岫云无恋心。胸中一丘一壑，不矶城市山林。
子猷访戴
作者：来梓
朝代：宋
体裁：七言绝句

四山摇玉夜光浮，一舸玻璃凝不流。若使过门相见了，千年风致一时休。
杜甫游春
作者：来梓
朝代：宋
体裁：七言绝句

典尽春衣不肯归，熊儿扶过瀼溪西。伤时怀抱深于海，掠眼风光醉似泥。
杜甫游春
作者：来梓
朝代：宋

典尽春衣不肯归，熊儿扶过瀼溪西。
伤时怀抱深於海，掠眼风光醉似泥。
水仙花二首
作者：来氏
朝代：宋

瑶池来宴老仙家，醉倒风流萼绿华。白玉断笄金晕顶，幻成痴绝女儿花。花盟平日不曾寒，六月曝根高处安。待得秋残亲手种，万姬围绕雪中看。
水仙花二首·其一
作者：来氏
朝代：宋

瑶池来宴老仙家，醉倒风流萼绿华。白玉断笄金晕顶，幻成痴绝女儿花。
水仙花二首·其二
作者：来鹏
朝代：宋
体裁：七言绝句

花盟平日不曾寒，六月曝根高处安。待得秋残亲手种，万姬围绕雪中看。
句
作者：杨万毕
朝代：宋

千里暮云山已黑，一灯孤馆酒初醒。
岩桂
作者：杨与立
朝代：宋
体裁：七言律诗

自从月窟得灵根，使擅人间众木尊。万斛天香非世有，十分秋色至今存。林高直接孤轮影，枝老休寻旧斧痕。午夜楼头足心赏，天低风细欲飞魂。
幽居
作者：杨与立
朝代：宋

柴门閴寂人少过，尽日观书口自哦。
余地不妨添竹木，放教啼鸟往来多。
幽居
作者：杨与立
朝代：宋

柴门阒寂人少过，尽日观书口自哦。馀地不妨添竹木，放教啼鸟往来多。
溪头
作者：杨与立
朝代：宋
体裁：七言绝句

溪头石磴坐盘桓，时见修鳞自往还。可是水深鱼极乐，不须妄想要垂竿。
淳佑七年丁未十一月朔蔡久轩自江东提刑归抵家时三馆诸公以风霜随气节河汉下文章分韵赋诗送别得章字
作者：杨世奕
朝代：宋

富贵宁如节义香，也教青史播余芳。
四年谏省归何暮，七十新参老欲彊。
孺子早闻辞爵位，君谟今又去班行。
轺车玉节江东路，清梦时应绕建章。
淳祐七年丁未十一月朔蔡久轩自江东提刑归抵家时三馆诸公以风霜随气节河汉下文章分韵赋诗送别得章字
作者：杨世奕
朝代：宋

富贵宁如节义香，也教青史播馀芳。四年谏省归何暮，七十新参老欲彊。孺子早闻辞爵位，君谟今又去班行。轺车玉节江东路，清梦时应绕建章。
题亚愚江浙纪行集句诗
作者：杨之麟
朝代：宋
体裁：七言绝句

上人胸次有文机，信手招来总是诗。莫问铺排谁句子，逼人清压雪梅枝。
环翠轩
作者：杨介
朝代：宋

一上十余里，携筇始可寻。
山形三面合，林影四边深。
壁暗苔争长，阶荒草乱侵。
凭高独览处，烟霭满衣襟。
环翠轩
作者：杨介
朝代：宋

一上十馀里，携筇始可寻。山形三面合，林影四边深。壁暗苔争长，阶荒草乱侵。凭高独览处，烟霭满衣襟。
句
作者：杨介如
朝代：宋

酒量春吞海，诗肩夜耸山。
春集东园诗
作者：杨仪
朝代：宋

芳节未晼晚，名园好澄霁。停车没径苔，移席傍丛筀。蝶粉留红房，蜂须抱香蒂。微波生酒杯，轻吹拂衣袂。何当名教乐，况复昌时世。归鞍惜馀欢，阳鸟不可系。
春集东园诗
作者：杨仪
朝代：宋

芳节未晼晚，名园好澄霁。
停车没径苔，移席傍丛筀。
蝶粉留红房，蜂鬚抱香蔕。
微波生酒杯，轻吹拂衣袂。
何当名教乐，况復昌时世。
归鞍惜余欢，阳鸟不可繫。
句
作者：杨伯岩
朝代：宋

东台仙子许参元，满月光明现大千。
徐偃王庙
作者：杨伯岩
朝代：宋
体裁：七言律诗

当年大德瑞朱弓，仁在斯民千古同。故国已无徐子土，灵祠今有梵王宫。水流檐影晴江上，山接钟声暮霭中。揽辔此行因致敬，蒲团分坐听谈空。
游九锁
作者：杨伯岩
朝代：宋

晓山云树碧生秋，乘兴间为洞府游。片石却将仙路隔，负人平昔慕浮丘。亭前绝壁下飞瀑，天风夜半吹韶咸。疑是银河天上水，壮士挽落千丈岩。
游九锁·其一
作者：杨伯岩
朝代：宋
体裁：七言绝句

晓山云树碧生秋，乘兴间为洞府游。片石却将仙路隔，负人平昔慕浮丘。
游九锁·其二
作者：杨伯岩
朝代：宋
体裁：七言绝句

亭前绝壁下飞瀑，天风夜半吹韶咸。疑是银河天上水，壮士挽落千丈岩。
踏莎行·雪中疏寮借阁帖，更以薇露送之
作者：杨伯岩
朝代：宋
体裁：词

梅观初花，蕙庭残叶。当时惯听山阴雪。东风吹梦到清都，今年雪比年前别。重酿宫醪，双钩官帖。伴翁一笑成三绝。夜深何用对青藜，窗前一片蓬莱月。
三仙祠
作者：杨佐
朝代：宋

胜蹟传来不记来，昔闻尝驻汉神仙。
碑因苏蚀无完字，址为藤迷失旧阡。
岩屋镫悬松外月，石鑪香散竹间烟。
翻思谷穗遗人日，陈迹寥寥一惘然。
三仙祠
作者：杨佐
朝代：宋

胜迹传来不记年，昔闻尝驻汉神仙。碑因藓蚀无完字，址为藤迷失旧阡。岩屋镫悬松外月，石炉香散竹间烟。翻思谷穗遗人日，陈迹寥寥一惘然。
一剪梅
作者：杨佥判
朝代：宋

襄樊四载弄干戈。不见渔歌，不见樵歌。试问如今事若何，金也消磨，谷也消磨。柘枝不用舞婆娑。丑也能多，恶也能多。朱门日日买朱娥，军事如何，民事如何。
一剪梅·襄樊四载弄干戈
作者：杨佥判
朝代：宋

襄樊四载弄干戈，不见渔歌，不见樵歌。试问如今事若何？金也消磨，谷也消磨。
柘枝不用舞婆娑，丑也能多，恶也能多！朱门日日买朱娥。军事如何？民事如何？
一翦梅·襄樊四载弄干戈
作者：杨佥判
朝代：宋
体裁：词

襄樊四载弄干戈。
不见渔歌。
不见樵歌。
试问如今事若何。
金也消磨。
谷也消磨。
拓枝不用舞婆娑。
丑也能多。
恶也能多。
朱门日日买朱娥。
军事如何。
民事如何。
游梅山寺
作者：杨侃
朝代：宋

出郭尘路断，登舟鹫岭通。楼台花屿上，钟梵水天中。石磴班春藓，松门韵晚风。莼丝惹轻楫，云锦散遥空。竹径连茶坞，山亭对药丛。却输湖畔叟，朝夕访支公。
游梅山寺
作者：杨侃
朝代：宋

出郭尘路断，登舟鹫岭通。
楼台花屿上，钟梵水天中。
石磴班春藓，松门韵晚风。
莼丝惹轻檝，云锦散遥空。
竹径连茶坞，山亭对药丛。
却输湖畔叟，朝夕访支公。
游龙瑞观
作者：杨侃
朝代：宋
体裁：七言排律

泛舟秋水一湖平，入观松风数里清。丹井有泉仙迹在，玉书藏穴禹功成。步虚夜月千峰静，投简春霖万壑盈。述记贺知章手笔，题诗元相国声名。结庐野客前溪住，采朮幽人绝顶行。杉桧影侵山殿冷，星辰光逼醮坛明。降仙台畔看云过，射的潭边听鹤鸣。樵客多闻逢异事，洞天都不远重城。林閒窗户尘难到，衣上烟岚暮自生。不待照湖天子赐，欲将长往换浮荣。
送梵才上人归天台
作者：杨侃
朝代：宋

忽忆幽栖地，千峰秀海濆。归心挂飞瀑，高迹指浮云。尘世宜深遁，诗名畏远闻。犹嗟石桥畔，凡圣路岐分。
送梵才上人归天台
作者：杨侃
朝代：宋

忽忆幽栖地，千峰秀海濆。
归心挂飞瀑，高迹指浮云。
尘世宜深遯，诗名畏远闻。
犹嗟石桥畔，凡圣路岐分。
送陈尧叟
作者：杨侃
朝代：宋

马困炎天蛮岭路，棹冲秋雾瘴江流。辛勤为国亲求病，百越中无不治州。
送陈尧叟
作者：杨侃
朝代：宋

马困炎天蛮岭路，棹衝秋雾瘴江流。
辛勤为国亲求病，百越中无不治州。
句
作者：杨信祖
朝代：宋

共约城南方。
三断石
作者：杨修
朝代：宋

孙吴纪德旧刊碑，埋没蟠螭与伏龟。
惆怅石冈三断在，至今犹似鼎分时。
仪贤堂
作者：杨修
朝代：宋

两两鹑衣白髪翁，讲筵谈柄坐生风。
昭明太子欢相得，应与商山四皓同。
北渠
作者：杨修
朝代：宋

金殿分来玉砌流，黑龙河撒凤池头。
后庭花落恩波断，翻与南塘作御沟。
卫玠台
作者：杨修
朝代：宋

年少才非洗马才，珠光碎后玉光埋。
江南第一风流者，无復羊车过旧街。
听筝堂
作者：杨修
朝代：宋

雁柱鸾絃十有三，南山安石位岩岩。
逡巡奏罢金縢曲，堂上沾襟嘆不凡。
应潮井
作者：杨修
朝代：宋

碧甃时时减復增，山头海面密相应。
古来泉脉谁穿过，潮落潮生不蹔澄。
春磵
作者：杨修
朝代：宋

手拖葛屦坐藜床，竹树萧然一水傍。
枕上白云船下月，卜邻东磵胜东冈。
横塘
作者：杨修
朝代：宋

早潮纔过晚潮来，一一轩窗照水开。
鑑面无尘风不动，分明倒影见楼台。
灵和殿
作者：杨修
朝代：宋

得地恩深雨露徧，丹墀左右玉阶前。
君王属意君知否，恰似风流美少年。
焚衣街
作者：杨修
朝代：宋

短头金缕又珠胎，烟绪香云昼不开。
御路傍人皆叹息，逡巡红焰作青灰。
燕雀湖
作者：杨修
朝代：宋

平湖岸侧见高坟，万土衔来燕雀群。
鑑面无波天一色，此中文藻似储君。
独足台
作者：杨修
朝代：宋

鸟迹分明在帝台，管絃声裏辄书来。
回头一觉风流梦，犹得朱门傍水开。
白杨路
作者：杨修
朝代：宋

残枝败叶几霑春，莫问栽培迹已陈。
细雨斜风恨无力，萧萧满路更愁人。
秦淮
作者：杨修
朝代：宋

一气东南三斗牛，祖龙空为子孙忧。
金陵地脉何曾断，不觉真人已姓刘。
长命洲
作者：杨修
朝代：宋

梁武慈悲不鼎烹，蒙恩豢养亦虚名。
狐狸口腹应潜饱，就死多于日放翁。
青溪
作者：杨修
朝代：宋

倾城倾国两妃嫔，此地闻名不见人。
潜想旧时红粉面，落花风裏步香尘。
驰道
作者：杨修
朝代：宋

路平如砥直如絃，官柳千株拂翠烟。
玉勒金镳天下骏，急于奔电更加鞭。
麾扇渡
作者：杨修
朝代：宋

旌旗烁石刃凝霜，甲楯如龙人似狼。
羽扇一挥风偃草，策勋多谢顾丹阳。
齐云观
作者：杨修
朝代：宋

上界笙歌下界闻，缕金罗袖鬰金裙。
倚阑红粉如花面，不见巫山空慕云。
郡舍偶书
作者：杨偕
朝代：宋

偃息铃斋度岁华，着书人圣笑聱牙。
斯文自信惊天地，吾道谁知繫国家。
独爱杉篁寒不变，更怜江海阔无涯。
因思朝市争名地，何似优游刺史衙。
郡舍偶书
作者：杨偕
朝代：宋

偃息铃斋度岁华，著书人尽笑聱牙。斯文自信惊天地，吾道谁知系国家。独爱杉篁寒不变，更怜江海阔无涯。因思朝市争名地，何似优游刺史衙。
不预曲宴诗
作者：杨允
朝代：宋
体裁：七言绝句

闻说宫花满鬓红，上林丝管侍重瞳。蓬莱咫尺无由到，始信仙风迥不同。
寄馆中诸公
作者：杨允元
朝代：宋

闻说宫花满鬓红，上林丝管侍重瞳。
蓬莱咫尺无由到，始信仙凡迥不同。
沁园春·无为灯夕上陆史君
作者：杨元亨
朝代：宋
体裁：词

一棹横江，问讯盟鸥，太守谓谁。道皇华使者，光风洒落。元宵三五，乐与民俱。宝榼金鞯，玉梅钗燕，斗鸭阑干花影嬉。人迎笑，似玉京春浅，长是灯时。风流不减人知。算岳牧词人谁似之。把南楼风月，渚宫丘壑，竹西歌舞，行乐濡须。万斛金莲，满城开遍，朵朵留迎学士归。明年宴，看柑传天上，月在云西。
题半山寺
作者：杨元亨
朝代：宋

蹇馿挟策一苍头，罢相归来隠寂寥。
看到半山三不足，依然野水漫青苗。
题半山寺
作者：杨元亨
朝代：宋

蹇驴挟策一苍头，罢相归来隐寂寥。看到半山三不足，依然野水漫青苗。
叙州
作者：杨元量
朝代：宋
体裁：古风

宗元永州志浯溪，几年烟草含凄迷。昌黎海门水半扉，至今诗句藏翠微。涪翁亦从天上归，自凿岚翠成岩栖。
淳熙丁未初伏奉亲避暑中岩
作者：杨光
朝代：宋

伽陀坐断碧岩阴，手眼无非利物心。借我初庚涤袢暑，泠风美荫木千寻。山下芙蕖云锦裳，宝瓶净供坐生凉。南薰真是社中友，清润时飘衣袂香。禅榻阴森五月秋，井泉甘洌近林幽。助翁燕坐清凉境，茶具随行试一瓯。
淳熙丁未初伏奉亲避暑中岩·其一
作者：杨光
朝代：宋
体裁：七言绝句

伽陀坐断碧岩阴，手眼无非利物心。借我初庚涤袢暑，泠风美荫木千寻。
淳熙丁未初伏奉亲避暑中岩·其三
作者：杨光
朝代：宋
体裁：七言绝句

禅榻阴森五月秋，井泉甘洌近林幽。助翁燕坐清凉境，茶具随行试一瓯。
淳熙丁未初伏奉亲避暑中岩·其二
作者：杨光
朝代：宋

山下芙蕖云锦裳，宝瓶净供坐生凉。南薰真是社中友，清润时飘衣袂香。
淳熙丁未初伏奉亲避暑中岩·其二
作者：杨光
朝代：宋

山下芙蕖云锦裳，宝瓶浄供坐生凉。
南熏真是社中友，清润时飘衣袂香。
句
作者：杨克一
朝代：宋

不知更事多，但觉拜人少。
寄吕本中
作者：杨克一
朝代：宋
体裁：五言绝句

东平佳公子，好学到此郎。别去今几日，结交皆老苍。
遗荥阳公
作者：杨克一
朝代：宋
体裁：七言绝句

雨绿霜红郭外田，山浓水澹欲寒天。参军抱病陪清赏，一檄呼归亦可怜。
鄂渚作
作者：杨克一
朝代：宋
体裁：五言绝句

洞庭无风时，上下皆明月。微波不敢兴，甚静蛟蜃穴。
依韵攀和通判员外题金泉观之作
作者：杨克让
朝代：宋

冲虚脱屣世绵绵，胜地人来尚凛然。不见綵云迎皓鹤，空留怪石漱清泉。侵阶蔓草迷香径，偃盖寒松杂暮烟。静化信从无妄得，堪思汉武亦神仙。
依韵攀和通判员外题金泉观之作
作者：杨克让
朝代：宋

冲虚脱屣世绵绵，胜地人来尚凛然。
不见綵云迎皓鹤，空留怪石漱清泉。
侵阶蔓草迷香径，偃盖寒松杂暮烟。
静化信从无妄得，堪思汉武亦神僊。
句
作者：杨兴宗
朝代：宋

要得一书藏石室，为缘新说自金陵。
寒云千叠山
作者：杨养晦
朝代：宋

松竹阴森护上方，老仙蓬发一簪霜。闲来攲枕松风里，归梦不知山水长。
寒云千迭山
作者：杨养晦
朝代：宋

松竹阴森护上方，老仙蓬髪一簪霜。
闲来欹枕松风裏，归梦不知山水长。
浯溪
作者：杨冀
朝代：宋
体裁：七言律诗

长安失驭颂声沈，作者谁能刻翠岑。大业尽归文老笔，中兴还死叛臣心。天边奎壁垂芒冷，溪上龙蛇倒影深。当日形容播金石，洋洋千载有遗音。
书感
作者：杨再十一君
朝代：宋

枫江渡口草凄凄，桃浦桥边夕照低。惟有旧家双燕子，年年飞绕绿杨堤。深湖两岸白云秋，芦荻花深隐钓舟。回首平原风浪急，却怜江海是安流。潦倒江南一布衣，家贫岁晚寸心违。不堪倚杖枫江路，手种青松大十围。
书感·其一
作者：杨再十一君
朝代：宋
体裁：七言绝句

枫江渡口草凄凄，桃浦桥边夕照低。惟有旧家双燕子，年年飞绕绿杨堤。
书感·其三
作者：杨再十一君
朝代：宋
体裁：七言绝句

潦倒江南一布衣，家贫岁晚寸心违。不堪倚杖枫江路，手种青松大十围。
书感·其二
作者：杨再十一君
朝代：宋

深湖两岸白云秋，芦荻花深隐钓舟。回首平原风浪急，却怜江海是安流。
书感·其二
作者：杨再十一君
朝代：宋

深湖两岸白云秋，芦荻花深隠钓舟。
回首平原风浪急，却怜江海是安流。
咏史
作者：杨再十一君
朝代：宋

张良大父父，相韩五世君。报仇误一击，佐命筹三军。灭秦复诛项，兴汉称元勋。始终心为韩，义烈千载闻。吾家世臣宋，绂冕兴如云。于今虽为庶，义不忘宋恩。国亡幸免死，忍复干禄云。耻为肤敏士，宁作殷顽民。
咏史
作者：杨再十一君
朝代：宋

张良大父父，相韩五世君。
报仇误一击，佐命筹三军。
灭秦復诛项，兴汉称元勋。
始终心为韩，义烈千载闻。
吾家世臣宋，绂冕兴如云。
于今虽为庶，义不忘宋恩。
国亡幸免死，忍復干禄云。
耻为肤敏士，宁作殷顽民。
夜坐
作者：杨再十一君
朝代：宋

竹窗吹雨夜潇潇，独拥寒炉叹寂寥。坐久不知更漏永，镫花零落篆香消。
夜坐
作者：杨再十一君
朝代：宋

竹窗吹雨夜潇潇，独拥寒鑪叹寂寥。
坐久不知更漏永，镫花零落篆香消。
喜迁莺
作者：杨再可
朝代：宋

腊天初晓，庆五色瑞云，华轩呈绕。紫府真人，丹台仙伯，合降世间荣耀。彩笔素题，篇翰未减，家声词藻。秀眉宇，俊丰标阀阅，声名都好。富贵长欢笑。此际锦堂，移下蓬莱岛。妙舞蹁跹，清歌宛转，两行翠娥燕赵。劝饮百千钟酒，岁岁朱颜不老。春近也，看香红又怕，小桃开了。
喜迁莺
作者：杨再可
朝代：宋

腊天初晓，庆五色瑞云，华轩呈绕。紫府真人，丹台仙伯，合降民间荣耀。彩笔素题，篇翰未减，家声词藻。秀眉宇，俊丰标阀阅，声名都好。
富贵长欢笑。此际锦堂，移下蓬莱岛。妙舞蹁跹，清歌宛转，两行翠娥燕赵。劝饮百千钟酒，岁岁朱颜不老。春近也，看香红又怕，小桃开了。
喜迁莺·腊天初晓
作者：杨再可
朝代：宋
体裁：词

腊天初晓，庆五色瑞云，华轩呈绕。
紫府真人，丹台仙伯，合降世间荣耀。
彩笔素题，篇翰未减，家声词藻。
秀眉宇，俊丰标阀阅，声名都好。
富贵长欢笑。
此际锦堂，移下蓬莱岛。
妙舞蹁跹，清歌宛转，两行翠娥燕赵。
劝饮百千锺酒，岁岁朱颜不老。
春近也，看香红又怕，小桃开了。
上扬州太守
作者：杨冠
朝代：宋

古人肉食无远谋，腰钱骑鹤上扬州。春风十里珠帘捲，但看竹西歌吹楼。天朝选用诗书帅，上策公言须自治。屏翰坚持保障功，江淮益壮金汤势。北骑不敢纵南牧，关寒烟迷芳草绿。健儿歌舞乐升平，一曲梅花细柳营。
上扬州太守
作者：杨冠
朝代：宋

古人肉食无远谋，腰钱骑鹤上扬州。
春风十里珠帘捲，但看竹西歌吹楼。
天朝选用诗书帅，上策公言须自治。
屏翰坚持保障功，江淮益壮金汤势。
北骑不敢纵南牧，关寒烟迷芳草绿。
健儿歌舞乐昇平，一曲梅花细柳营。
三辅黄图载赵飞燕太液池结裾游宋公鸡跖载飞
作者：杨冠卿
朝代：宋

瑶池翠水波粼粼，日暮寒生碧草春。
阿娇厌貯黄金屋，来歌送远归风曲。
仙乎去故而就新，歌声嘹亮遏行云。
黄鹄一去无消息，入间有情泪沾臆。
三辅黄图载赵飞燕太液池结裾游宋公鸡跖载飞
作者：杨冠卿
朝代：宋

饮飞挟宸舟，彩鷁粲云母。
波涵太液秋，影动灵鼍吼。
观云棹水撷菱蕖，冯夷击鼓群龙趍。
飘飘仙袂随风举，帝怜飞燕结缨裾。
当时得意更深眷，承恩日在昭阳殿。
兹游奇绝冠平生，三十六宫俱健羡。
三辅黄图载赵飞燕太液池结裾游宋公鸡跖载飞燕太液池归风送远曲俱谓飞燕欲御风仙去杂用古语戏题于后·其一
作者：杨冠卿
朝代：宋

饮飞挟宸舟，彩鹢粲云母。
波涵太液秋，影动灵鼍吼。
观云棹水撷菱蕖，冯夷击鼓羣龙趍。
飘飘仙袂随风举，帝怜飞燕结缨裾。
当时得意更深眷，承恩日在昭阳殿。
兹游奇绝冠平生，三十六宫俱健羡。
三辅黄图载赵飞燕太液池结裾游宋公鸡蹠载飞燕太液池归风送远曲俱谓飞燕欲御风仙去杂用古语戏题于后
作者：杨冠卿
朝代：宋

饮飞挟宸舟，彩鹢粲云母。波涵太液秋，影动灵鼍吼。观云棹水撷菱蕖，冯夷击鼓群龙趍。飘飘仙袂随风举，帝怜飞燕结缨裾。当时得意更深眷，承恩日在昭阳殿。兹游奇绝冠平生，三十六宫俱健羡。瑶池翠水波粼粼，日暮寒生碧草春。阿娇厌贮黄金屋，来歌送远归风曲。仙乎去故而就新，歌声嘹亮遏行云。黄鹄一去无消息，人间有情泪沾臆。
三辅黄图载赵飞燕太液池结裾游宋公鸡蹠载飞燕太液池归风送远曲俱谓飞燕欲御风仙去杂用古语戏题于后·其一
作者：杨冠卿
朝代：宋

饮飞挟宸舟，彩鹢粲云母。波涵太液秋，影动灵鼍吼。观云棹水撷菱蕖，冯夷击鼓群龙趍。飘飘仙袂随风举，帝怜飞燕结缨裾。当时得意更深眷，承恩日在昭阳殿。兹游奇绝冠平生，三十六宫俱健羡。
三辅黄图载赵飞燕太液池结裾游宋公鸡蹠载飞燕太液池归风送远曲俱谓飞燕欲御风仙去杂用古语戏题于后·其二
作者：杨冠卿
朝代：宋
体裁：古风

瑶池翠水波粼粼，日暮寒生碧草春。阿娇厌贮黄金屋，来歌送远归风曲。仙乎去故而就新，歌声嘹亮遏行云。黄鹄一去无消息，人间有情泪沾臆。
与鄂州都统张提刑
作者：杨冠卿
朝代：宋

五云楼阁武昌宫，曾挫曹瞒百万雄。今古兴亡付流水，江山弹压赖元戎。折冲尊俎笑谈里，极目关河指顾中。准拟明年会京洛，为君沽酒醉春风。貔虎云屯细柳营，旌旗号令转精明。人言郤縠诗书帅，自有孙卿仁义兵。关塞金汤今奠枕，江淮草木旧知名。家声凛凛汉人杰，看取筹帷功业成。江湖畴昔受恩深，岁晚漂流伤客心。雨楫风帆倦行役，雪车冰柱少知音。价高肯羡连城璧，才谫难希谀墓金。但得扁舟从此去，成亏宁复问昭琴。
与鄂州都统张提刑
作者：杨冠卿
朝代：宋

五云楼阁武昌宫，曾挫曹瞒百万雄。
今古兴亡付流水，江山弹压赖元戎。
折衡尊俎笑谈里，极目关河指顾中。
准拟明年会京洛，为君沽酒醉春风。
与鄂州都统张提刑·其一
作者：杨冠卿
朝代：宋

五云楼阁武昌宫，曾挫曹瞒百万雄。今古兴亡付流水，江山弹压赖元戎。折冲尊俎笑谈里，极目关河指顾中。准拟明年会京洛，为君沽酒醉春风。
与鄂州都统张提刑·其一
作者：杨冠卿
朝代：宋

五云楼阁武昌宫，曾挫曹瞒百万雄。
今古兴亡付流水，江山弹压頼元戎。
折衝尊俎笑谈裏，极目关河指顾中。
准拟明年会京洛，为君沽酒醉春风。
与鄂州都统张提刑·其三
作者：杨冠卿
朝代：宋

江湖畴昔受恩深，岁晚漂流伤客心。雨楫风帆倦行役，雪车冰柱少知音。价高肯羡连城璧，才谫难希谀墓金。但得扁舟从此去，成亏宁复问昭琴。
与鄂州都统张提刑·其三
作者：杨冠卿
朝代：宋

江湖畴昔受恩深，岁晚漂流伤客心。
雨檝风帆倦行役，雪车冰柱少知音。
价高肯羡连城璧，才謭难希谀墓金。
但得扁舟从此去，成亏宁復问昭琴。
与鄂州都统张提刑·其二
作者：杨冠卿
朝代：宋

貔虎云屯细柳营，旌旗号令转精明。
人言郄縠诗书帅，自有孙卿仁义兵。
关塞金汤今奠枕，江淮草木旧知名。
家声凛凛汉人杰，看取筹帷功业成。
与鄂州都统张提刑·其二
作者：杨冠卿
朝代：宋

貔虎云屯细柳营，旌旗号令转精明。人言郤縠诗书帅，自有孙卿仁义兵。关塞金汤今奠枕，江淮草木旧知名。家声凛凛汉人杰，看取筹帷功业成。
与金陵傅漕余预乡荐时傅兄持文衡
作者：杨冠卿
朝代：宋

乡书忆昔献贤能，姓字曾叨天府登。
阙里抠衣欣附凤，云程敛翼愧飞鹏。
流年自信一弹指，末路谁惟三折肱。
若见金昆问消息，为言霜鬓已鬅鬙。
与金陵傅漕余预乡荐时傅兄持文衡
作者：杨冠卿
朝代：宋

著作承明近玉堂，云何持节尚为郎。运储巧思蜀诸葛，揽辔澄清汉范滂。自昔谋猷资启沃，于今军国欠平章。商岩事业公须继，好趁春风朝未央。乡书忆昔献贤能，姓字曾叨天府登。阙里抠衣欣附凤，云程敛翼愧飞鹏。流年自信一弹指，末路谁怜三折肱。若见金昆问消息，为言霜鬓已鬅鬙。
与金陵傅漕余预乡荐时傅兄持文衡·其一
作者：杨冠卿
朝代：宋

着作承明近玉堂，云何持节尚为郎。
运储巧思蜀诸葛，揽辔澄清汉范滂。
自昔谋猷资启沃，于今军国欠平章。
商岩事业公须继，好趁春风朝未央。
与金陵傅漕余预乡荐时傅兄持文衡·其一
作者：杨冠卿
朝代：宋

著作承明近玉堂，云何持节尚为郎。运储巧思蜀诸葛，揽辔澄清汉范滂。自昔谋猷资启沃，于今军国欠平章。商岩事业公须继，好趁春风朝未央。
与金陵傅漕余预乡荐时傅兄持文衡·其二
作者：杨冠卿
朝代：宋
体裁：七言律诗

乡书忆昔献贤能，姓字曾叨天府登。阙里抠衣欣附凤，云程敛翼愧飞鹏。流年自信一弹指，末路谁怜三折肱。若见金昆问消息，为言霜鬓已鬅鬙。
东坡引
作者：杨冠卿
朝代：宋

“久诵公乐章，愿得从容笑语。”因举似离筵旧作，称赞久之。余谢不能。公子咈然不乐，命小吏呼姝丽十数辈至，围一方台而立，相与群唱，声甚凄楚。俄顷，歌者取金花青笺所书词展於台上。熟视字画，乃余作也。读未竟，一歌者从旁攫取词置袖中，举酒相劳苦云：“钗分金半股之句，朝夕诵之胡为念不及此耶。”公子云：“左验如此、奚事多逊。”抵掌一笑而寤，恍然不晓所谓。戏用其语，缀东坡引歌之绿波芳草路。别离记南浦。香云翦赠青丝缕。钗分金半股。钗分金半股。阳关一曲声凄楚。惹起离筵愁绪。梦魂拟逐征鸿未能。行云无定据。行云无定据。
东坡引
作者：杨冠卿
朝代：宋

绿波芳草路。别离记南浦。香云剪赠青丝缕。钗分金半股。钗分金半股。阳关一曲声凄楚。惹起离筵愁绪。梦魂拟逐征鸿去。行云无定据。行云无定据。
东坡引·绿波芳草路
作者：杨冠卿
朝代：宋
体裁：词

绿波芳草路。别离记南浦。香云翦赠青丝缕。钗分金半股。钗分金半股。阳关一曲声凄楚。惹起离筵愁绪。梦魂拟逐征鸿去。行云无定据。行云无定据。
东方有一士
作者：杨冠卿
朝代：宋

东方有一士，不见心忡忡。尺璧未足多，夙好良所同。永怀不能寐，揽衣出房栊。遥夜未渠央，取琴和秋虫。岂无时世交，谅彼不相容。
为谷隠和虞参议韵
作者：杨冠卿
朝代：宋
体裁：七言律诗

诛茅祗合老僧龛，一笑欣陪麈尾谈。天末冥鸿方避弋，辽东白豕忍怀惭。折腰我已宦情薄，嚼蜡谁言世味甘。万事转头俱梦幻，试将此语静中参。
久客倦游归憩僧坊有怀蓬居梵竺卿寂光常不轻
作者：杨冠卿
朝代：宋
体裁：古风

志士长肮脏，曲钩封公侯。得丧亦何有，贤愚同一丘。日月如跳丸，少年今白头。胡为浪自苦，九折不停辀。庞眉碧眼禅，一笑万事休。辽鹤我言归，君其来与游。
久客倦游归憩僧坊有怀蓬居梵竺卿寂光常不轻
作者：杨冠卿
朝代：宋

志士长骯脏，曲鈎封公侯。
得丧亦何有，贤愚同一丘。
日月如跳丸，少年今白头。
胡为浪自苦，九折不停辀。
庞眉碧眼禅，一笑万事休。
辽鹤我言归，君其来与游。
久雨新霁蚤过松竹道院复以雨归因用汪彦章一春略无十日晴之句
作者：杨冠卿
朝代：宋
体裁：古风

一春略无十日晴，灶前濈濈蛙黾生。晨兴登视云霁平，揽衣出门聊意行。东风吹拂酒面醒，花光掠我双眼明。举头还听鸠妇鸣，归来有酒愁独倾。
久雨新霁蚤过松竹道院復以雨归因用汪彦章一春略无十日晴之句
作者：杨冠卿
朝代：宋

一春略无十日晴，竈前濈濈蛙黾生。
晨兴登视云霁平，揽衣出门聊意行。
东风吹拂酒面醒，花光掠我双眼明。
举头还听鸠妇鸣，归来有酒愁独倾。
乙巳春次中隐先生韵
作者：杨冠卿
朝代：宋

密勿筹帷今几春，故山猿鹤尚关情。中书历遍令公考，乐道要从莘野耕。种满人间桃李春，门阑旧物讵忘情。江湖若也有闲地，著我一犁春雨耕。
乙巳春次中隐先生韵·其一
作者：杨冠卿
朝代：宋
体裁：七言绝句

密勿筹帷今几春，故山猿鹤尚关情。中书历遍令公考，乐道要从莘野耕。
乙巳春次中隐先生韵·其二
作者：杨冠卿
朝代：宋

种满人间桃李春，门阑旧物讵忘情。江湖若也有闲地，著我一犁春雨耕。
乙巳春次中隠先生韵·其一
作者：杨冠卿
朝代：宋

密勿筹帷今几春，故山猿鹤尚关情。
中书历徧令公考，乐道要从莘野耕。
乙巳春次中隠先生韵·其二
作者：杨冠卿
朝代：宋

种满人间桃李春，门阑旧物讵忘情。
江湖若也有闲地，着我一犁春雨耕。
乙未秋赋不遂志归寓水村
作者：杨冠卿
朝代：宋
体裁：七言绝句

归来不负白鸥盟，要听云山韶濩声。钟鼎轩裳非我事，从教水到自渠成。
九日
作者：杨冠卿
朝代：宋

凄凉少陵老，梓州九日诗。
朝廷入梦想，弟妹天一涯。
我亦困羇旅，千古同其悲。
不忍嗅新菊，惟思咏江蓠。
九日
作者：杨冠卿
朝代：宋

晨风战枯荷，清霜杀高柳。人生俯仰间，能得几重九。节序来无停，已及黄花酒。流落拾遗心，西江独回首。寒花有馀馨，香醪甜胜蜜。红萸尔相宜，饤饾杂梨栗。家家事行乐，似恐更无日。时日岂不佳，人意自难诘。凄凉少陵老，梓州九日诗。朝廷入梦想，弟妹天一涯。我亦困羁旅，千古同其悲。不忍嗅新菊，惟思咏江蓠。
九日·其一
作者：杨冠卿
朝代：宋
体裁：古风

晨风战枯荷，清霜杀高柳。人生俯仰间，能得几重九。节序来无停，已及黄花酒。流落拾遗心，西江独回首。
九日·其三
作者：杨冠卿
朝代：宋
体裁：古风

凄凉少陵老，梓州九日诗。朝廷入梦想，弟妹天一涯。我亦困羁旅，千古同其悲。不忍嗅新菊，惟思咏江蓠。
九日·其二
作者：杨冠卿
朝代：宋

寒花有余馨，香醪甜胜蜜。
红萸尔相宜，饤饾杂梨栗。
家家事行乐，似恐更无日。
时日岂不佳，人意自难诘。
九日·其二
作者：杨冠卿
朝代：宋

寒花有馀馨，香醪甜胜蜜。红萸尔相宜，饤饾杂梨栗。家家事行乐，似恐更无日。时日岂不佳，人意自难诘。
九月二十一夜梦至乱山丛石间出憩道傍拂石坐
作者：杨冠卿
朝代：宋

古榕夹道周，老干参天碧。溜雨四十围，下视庭前柏。垂根相勾联，敷荫接南国。凌寒不改柯，阅人如过客。山空秋月明，路远车尘寂。清游记昨梦，危坐倚孤石。矫首睇云萝，双凫生羽冀。
九月二十一夜梦至乱山丛石间出憩道傍拂石坐古榕下仰视木杪萝蔓凌空兴欲蜚举既觉哦成古篇
作者：杨冠卿
朝代：宋

古榕夹道周，老干参天碧。溜雨四十围，下视庭前柏。垂根相勾联，敷荫接南国。凌寒不改柯，阅人如过客。山空秋月明，路远车尘寂。清游记昨梦，危坐倚孤石。矫首睇云萝，双凫生羽翼。
九月二十一夜梦至乱山丛石间出憩道傍拂石坐古榕下仰视木杪萝蔓凌空兴欲蜚举既觉哦成古篇
作者：杨冠卿
朝代：宋

古榕夹道周，老榦参天碧。
溜雨四十围，下视庭前栢。
垂根相勾联，敷荫接南国。
凌寒不改柯，阅人如过客。
山空秋月明，路远车尘寂。
清游记昨梦，危坐倚孤石。
矫首睇云萝，双鳬生羽翼。
九江春半雨中寒甚忽见梨花
作者：杨冠卿
朝代：宋

江城一雨春强半，寒色着人芳信迟。
頼有梨花遮病眼，一枝带雨出疎篱。
九江春半雨中寒甚忽见梨花
作者：杨冠卿
朝代：宋
体裁：七言绝句

江城一雨春强半，寒色著人芳信迟。赖有梨花遮病眼，一枝带雨出疏篱。
九里松六言
作者：杨冠卿
朝代：宋
体裁：六言诗

风声不断天籁，钟韵初知日曛。人语惊飞幽鸟，马蹄踏破轻云。
从李使君假记室吏
作者：杨冠卿
朝代：宋

阿㜷呕心儿，佩囊有奚奴。杜陵短褐翁，抄诗听小胥。我生味风雅，古人思与俱。家无儋石储，谁其供指呼。主翁居专城，雁鹜纷庭除。记史饱馀闲，愿言假一夫。授以乌丝栏，副之玉蟾蜍。晴窗扫桐叶，细字蝇头书。
从李使君假记室吏
作者：杨冠卿
朝代：宋

阿㜷呕心儿，佩囊有奚奴。
杜陵短褐翁，抄诗听小胥。
我生味风雅，古人思与俱。
家无儋石储，谁其供指呼。
主翁居专城，鴈鹜纷庭除。
记史饱余闲，愿言假一夫。
授以乌丝栏，副之玉蟾蜍。
晴窗扫桐叶，细字蝇头书。
从李使君假记室吏
作者：杨冠卿
朝代：宋

阿𡝠呕心儿，佩囊有奚奴。杜陵短褐翁，抄诗听小胥。我生味风雅，古人思与俱。家无儋石储，谁其供指呼。主翁居专城，雁鹜纷庭除。记史饱余闲，愿言假一夫。授以乌丝栏，副之玉蟾蜍。晴窗扫桐叶，细字蝇头书。
从郭中隐觅酒併呈张君量
作者：杨冠卿
朝代：宋

百斛龙文鼎可扛，挥毫曾寄碧油幢。酒兵若有三千崎，肯向诗坛筑受降。
从郭中隠觅酒併呈张君量
作者：杨冠卿
朝代：宋
体裁：七言绝句

百斛龙文鼎可扛，挥毫曾寄碧油幢。酒兵若有三千骑，肯向诗坛筑受降。
仙游
作者：杨冠卿
朝代：宋

迢迢秋夜长，娟娟霜月明。隐几观万变，頫仰周八纮。人间厌谪堕，翳凤骑长鲸。寥天排云征，高步抚流星。群仙罗道周，有若相逢迎。旌羽绚虹蜺，环佩锵葱珩。问我来何迟，携手上玉京。陛级扣灵琐，班联簉紫庭。绿章奏封事，清问殊哀矜。饮之以云腴，锡之以琼英。下拜亟登受，倏然云雾兴。杳不知其所，变化无留形。俄顷双青鸾，衔笺报归程。望舒肃前驱，徒御了不惊。归时夜未央，仰视河汉横。天风西南来，隐隐笙竽声。钧天认帝所，昨梦怆难成。
仙游
作者：杨冠卿
朝代：宋

迢迢秋夜长，娟娟霜月明。
隐几观万变，頫仰周八纮。
人间厌谪堕，翳凤骑长鲸。
寥天排云征，高步抚流星。
群仙罗道周，有若相逢迎。
旌羽绚虹霓，环佩锵葱珩。
问我来何迟，携手上玉京。
阶级扣灵琐，班联簉紫庭。
绿章奏封事，清问殊哀矜。
饮之以云腴，锡之以琼英。
下拜亟登受，倏然云雾兴。
杳不知其所，变化无留形。
俄顷双青鸾，衔笺报归程。
望舒肃前驱，徒御了不惊。
归时夜未央，仰视河汉横。
天风西南来，隐隐笙竽声。
钧天认帝所，昨梦怆难成。
仙游
作者：杨冠卿
朝代：宋

迢迢秋夜长，娟娟霜月明。
隠几观万变，俯仰周八纮。
人间厌谪堕，翳凤骑长鲸。
寥天排云征，高步抚流星。
羣僊罗道周，有若相逢迎。
旌羽绚虹蜺，环佩锵葱珩。
问我来何迟，携手上玉京。
陛级扣灵琐，班联簉紫庭。
绿章奏封事，清问殊哀矜。
饮之以云腴，锡之以琼英。
下拜亟登受，倏然云雾兴。
杳不知其所，变化无留形。
俄顷双青鸾，衔笺报归程。
望舒肃前驱，徒御了不惊。
归时夜未央，仰视河汉横。
天风西南来，隠隠笙竽声。
钧天认帝所，昨梦怆难成。
代别张宪
作者：杨冠卿
朝代：宋

泽国春强半，馀寒燕子飞。绝知悬榻久，故作买舟归。岁月空荒老，行藏有是非。功名游戏尔，此意尚依稀。老去安为客，春来不著家。江湖遂良觌，身世入长嗟。处死宁无地，谋生信有涯。分携感时节，杨柳又藏鸦。
代别张宪·其一
作者：杨冠卿
朝代：宋

泽国春强半，余寒燕子飞。绝知悬榻久，故作买舟归。岁月空荒老，行藏有是非。功名游戏尔，此意尚依稀。
代别张宪·其一
作者：杨冠卿
朝代：宋

泽国春强半，馀寒燕子飞。绝知悬榻久，故作买舟归。岁月空荒老，行藏有是非。功名游戏尔，此意尚依稀。
代别张宪·其二
作者：杨冠卿
朝代：宋

老去安为客，春来不着家。
江湖遂良觌，身世入长嗟。
处死宁无地，谋生信有涯。
分携感时节，杨柳又藏鸦。
代别张宪·其二
作者：杨冠卿
朝代：宋

老去安为客，春来不著家。江湖遂良觌，身世入长嗟。处死宁无地，谋生信有涯。分携感时节，杨柳又藏鸦。
代秦干上刑部张尚书
作者：杨冠卿
朝代：宋

畴昔持衡冰鉴清，议刑今去刻为明。坐令几阁文书静，驯致斋居狱讼平。疏阔汉朝新禁网，风流廷尉旧家声。哀穷悼屈心如砥，应笑张汤有重轻。平生报国剑铓寒，万里漂流困一箪。贫剧方思毛义檄，归来却戴楚囚冠。解骖旧事无人继，恸哭穷涂祗自叹。倚伏循环知有待，春回寒谷在毫端。
代秦干上刑部张尚书
作者：杨冠卿
朝代：宋

畴昔持衡水鉴清，议刑今去刻为明。坐令几阁文书静，驯致斋居狱讼平。疏阔汉朝新禁网，风流廷尉旧家声。哀穷悼屈心如砥，应笑张汤有重轻。
代秦干上刑部张尚书·其一
作者：杨冠卿
朝代：宋

畴昔持衡冰鉴清，议刑今去刻为明。坐令几阁文书静，驯致斋居狱讼平。疏阔汉朝新禁网，风流廷尉旧家声。哀穷悼屈心如砥，应笑张汤有重轻。
代秦干上刑部张尚书·其一
作者：杨冠卿
朝代：宋

畴昔持衡冰鑑清，议刑今去刻为明。
坐令几阁文书静，驯致斋居狱讼平。
疏阔汉朝新禁网，风流廷尉旧家声。
哀穷悼屈心如砥，应笑张汤有重轻。
代秦干上刑部张尚书·其二
作者：杨冠卿
朝代：宋

平生报国剑铓寒，万里漂流困一箪。贫剧方思毛义檄，归来却戴楚囚冠。解骖旧事无人继，恸哭穷涂祗自叹。倚伏循环知有待，春回寒谷在毫端。
代秦干上刑部张尚书·其二
作者：杨冠卿
朝代：宋

平生报国剑铓寒，万里漂流困一箪。
贫剧方思毛义檄，归来却戴楚囚冠。
解骖旧事无人继，恸哭穷涂祗自嘆。
倚伏循环知有待，春回寒谷在毫端。
以浯溪磨崖颂为友人寿
作者：杨冠卿
朝代：宋

明皇蠹妖孽，颠倒由禄儿。
真人奋灵武，羣公任安危。
笑谈收两京，銮辂还京师。
庙社喜重安，钟簴曾不移。
词臣有元结，歌颂镌浯溪。
余生千载后，每恨不同时。
半世看墨本，长哦山谷诗。
鸣剑驰伊吾，有策噤未施。
十年客卫府，斗粟不疗饥。
君今联上閤，婉画赞筹帷。
眷简隆三宫，復始可指期。
持以为君寿，勋名书鼎彝。
明年奉汉觞，重修前殿仪。
摩挲古崖石，更纪中兴碑。
以浯溪磨崖颂为友人寿
作者：杨冠卿
朝代：宋

明皇蠹妖孽，颠倒由禄儿。
真人奋灵武，群公任安危。
笑谈收两京，銮辂还京师。
庙社喜重安，钟簴曾不移。
词臣有元结，歌颂镌浯溪。
余生千载后，每恨不同时。
半世看墨本，长哦山谷诗。
鸣剑驰伊吾，有策噤未施。
十年客卫府，斗粟不疗饥。
君今联上合，婉画赞筹帷。
眷简隆三宫，复始可指期。
持以为君寿，勋名书鼎彝。
明年奉汉觞，重修前殿仪。
摩挲古崖石，更纪中兴碑。
以浯溪磨崖颂为友人寿
作者：杨冠卿
朝代：宋

明皇蠹妖孽，颠倒由禄儿。真人奋灵武，群公任安危。笑谈收两京，銮辂还京师。庙社喜重安，钟簴曾不移。词臣有元结，歌颂镌浯溪。余生千载后，每恨不同时。半世看墨本，长哦山谷诗。鸣剑驰伊吾，有策噤未施。十年客卫府，斗粟不疗饥。君今联上閤，婉画赞筹帷。眷简隆三宫，复始可指期。持以为君寿，勋名书鼎彝。明年奉汉觞，重修前殿仪。摩挲古崖石，更纪中兴碑。
倚梧叹
作者：杨冠卿
朝代：宋
体裁：古风

白首寄人间，萍泛无休日。撑肠五千卷，岂乏济时术。富贵不可期，惆怅难再述。日暮倚庭梧，寒风听萧瑟。
倦游
作者：杨冠卿
朝代：宋
体裁：五言律诗

归去陶彭泽，重来丁令威。逢场真戏剧，阅世识危机。蛮雨沾乌帽，京尘黯素衣。回头今自笑，三十六年非。
公无渡河
作者：杨冠卿
朝代：宋

河流决昆崙，微禹其为鱼。龙门虽已凿，犀枻孰可踰。老翁被发鬓如丝，临流欲渡将何之。妪止翁留翁勿渡，翁不妪从舍之去。中流凭一壶，意谓千金俱。一壶势莫支，千金沦其躯。壶兮壶兮翁之■，鼍吼鲸吞方得意。曲终哀怨写箜篌，邻女为君双堕泪。
公无渡河
作者：杨冠卿
朝代：宋

河流决昆崙，微禹其为鱼。
龙门虽已凿，犀栧孰可踰。
老翁被髮鬓如丝，临流欲渡将何之。
妪止翁留翁勿渡，翁不妪从舍之去。
中流凭一壶，意谓千金俱。
一壶势莫支，千金沦其躯。
壶兮壶兮翁之{崇|匕/具/夋厶去掉}，鼍吼鲸吞方得意。
曲终哀怨写箜篌，邻女为君双堕泪。
公无渡河·河流决崑崙
作者：杨冠卿
朝代：宋

河流决崑崙，微禹其为鱼。龙门虽已凿，犀栧孰可踰。老翁被发鬓如丝，临流欲渡将何之。妪止翁留翁勿渡，翁不妪从舍之去。中流凭一壶，意谓千金俱。一壶势莫支，千金沦其躯。壶兮壶兮翁之{左祟右}，鼍吼鲸吞方得意。曲终哀怨写箜篌，邻女为君双堕泪。
冬十月百卉尽劳
作者：杨冠卿
朝代：宋

淳熙戊戌冬十月，恰似东风三月诗。冰霜不变沍寒色，溪壑次第回春姿。花情柳意已无耐，红英粉艳争纷披。道傍牛喘不复问，欲了公事真痴儿。
冬十月百卉尽芳
作者：杨冠卿
朝代：宋

淳熙戊戌冬十月，恰似东风三月时。冰霜不变冱寒色，溪壑次第回春姿。花情柳意已无耐，红英粉艳争纷披。道傍牛喘不复问，欲了公事真痴儿。
冬十月百卉尽芳
作者：杨冠卿
朝代：宋

淳熙戊戌冬十月，恰似东风三月时。
冰霜不变冱寒色，溪壑次第回春姿。
花情柳意已无耐，红英粉艷争纷披。
道傍牛喘不復问，欲了公事真痴儿。
冬半山间忽见桃花客云江梅已芳且约一笑花下
作者：杨冠卿
朝代：宋

缘云梯径穿林麓，岁晚山寒风折木。
司花为我发春妍，繁红几树惊愁目。
有美人兮在空谷，似笑漫山总粗俗。
淡烟疎雨罗浮村，万里相将跨黄鹄。
冬半山间忽见桃花客云江梅已芳且约一笑花下
作者：杨冠卿
朝代：宋

缘云梯径穿林麓，岁晚山寒风折木。司花为我发春妍，繁红几树惊愁目。有美人兮在空谷，似笑漫山总粗俗。淡烟疏雨罗浮村，万里相将跨黄鹄。
冬半山间忽见桃花客云江梅已芳且约一笑花下
作者：杨冠卿
朝代：宋

缘云梯迳穿林麓，岁晚山寒风折木。司花为我发春妍，繁红几树惊愁目。有美人兮在空谷，似笑漫山总粗俗。淡烟疏雨罗浮村，万里相将跨黄鹄。
别襄阳帅
作者：杨冠卿
朝代：宋

淮海棠阴已着行，却移小队入襄阳。
江山尚带戎马气，斋閤遽闻编简香。
自昔声名满梁楚，向来为政压龚黄。
风流高出山翁上，不用擎鞭问葛彊。
别襄阳帅
作者：杨冠卿
朝代：宋

淮海棠阴已著行，却移小队入襄阳。江山尚带戎马气，斋合遽闻编简香。自昔声名满梁楚，向来为政压龚黄。风流高出山翁上，不用擎鞭问葛强。
别襄阳帅
作者：杨冠卿
朝代：宋

淮海棠阴已著行，却移小队入襄阳。江山尚带戎马气，斋閤遽闻编简香。自昔声名满梁楚，向来为政压龚黄。风流高出山翁上，不用擎鞭问葛彊。
别郑大用于浔阳
作者：杨冠卿
朝代：宋

子真千载士，流风凛然存。
襟期辈古人，喜见云礽孙。
客裏青灯连夜语，痛饮忘形到尔汝。
掀髯一笑倚胡床，浩歌赤壁凌云句。
枫叶荻花秋，送客令人愁。
挽君君不留，今日具扁舟。
我欠盖头茅一把，何时去结鸡豚社。
泽畔行吟醉復醒，共看属玉双飞下。
别郑大用于浔阳
作者：杨冠卿
朝代：宋

子真千载士，流风凛然存。襟期辈古人，喜见云礽孙。客里青灯连夜语，痛饮忘形到尔汝。掀髯一笑倚胡床，浩歌赤壁凌云句。枫叶荻花秋，送客令人愁。挽君君不留，今日具扁舟。我欠盖头茅一把，何时去结鸡豚社。泽畔行吟醉复醒，共看属玉双飞下。
别郑大用于浔阳
作者：杨冠卿
朝代：宋

子真千载士，流风凛然存。襟期辈古人，喜见云礽孙。客里青灯连夜语，痛饮忘形到尔汝。欣髯一笑倚胡床，浩歌赤壁凌云句。枫叶荻花秋，送客令人愁。挽君君不留，今日具扁舟。我欠盖头茅一把，何时去结鸡豚社。泽畔行吟醉复醒，共看属玉双飞下。
前调
作者：杨冠卿
朝代：宋

之不复见也。月夜酹酒江濆，慨然而去，作长短句曳杖罗浮去，辽鹤正南翔。青鸾为报消息，岩壑久相望。无奈渔溪欸乃，唤起苹洲昨梦，风雨趁归航。万里家何许，天阔水云长。历五湖，转湘楚，下三江。兴亡千古余恨，收拾付诗囊。重到然犀矶渚，不见骑鲸仙子，客意转凄凉。举酒酹江月，襟袖泪淋浪。
前调（忠甫持梅水仙砑笺索词）
作者：杨冠卿
朝代：宋

消瘦不胜寒，独立江南路。罗袜暗生尘，不见凌波步。兰佩解鸣榼，往事凭谁诉。一纸彩云笺，好寄青鸾去。
前调（春日西湖用吴监簿韵）
作者：杨冠卿
朝代：宋

春山愁对修眉绿。春衫谁为裁冰＿。日暮倚阑干。不禁烟雾寒。湖边归去路。犹记传觞处。往事等空花。客心惊岁华。
前调（赋湘妃鼓瑟笺，湘妃泛莲叶，上有片云擎月）
作者：杨冠卿
朝代：宋

潇湘日暮时，倚棹蒹葭浦。不见独醒人，愁对湘妃语。璧月送归云，一叶莲舟兴。宝瑟奏清商，波底鱼龙舞。
前调（赠维扬夏中玉）
作者：杨冠卿
朝代：宋

形胜访淮楚，骑鹤到扬州。春风十里帘幕，香霭小红楼。楼外长江今古，谁是济川舟楫，烟浪拍天浮。喜见紫芝宇，儒雅更风流。气吞虹，才倚马，烂银钩。功名年少余事，雕鹗几横秋。行演丝纶天上，环倚玉皇香案，仙袂揖浮丘。落笔惊风雨，润色焕皇猷。
北亭
作者：杨冠卿
朝代：宋
体裁：古风

北风无时休，荒山路绵绵。老马被吹扬，却立不肯前。我仆行且仆，竟日数里间。悠然欲何适，正坐归无田。
卜算子·秋晚集杜句吊贾傅
作者：杨冠卿
朝代：宋

苍生喘未苏，买笔论孤愤。文采风流今尚存，毫发无遗恨。凄恻近长沙，地僻秋将尽。长使英雄泪满襟，天意高难问。
卜算子·苍生喘未苏
作者：杨冠卿
朝代：宋
体裁：词

苍生喘未苏，贾笔论孤愤。
文采风流今尚存，毫发无遗恨。
凄恻近长沙，地僻秋将尽。
长使英雄泪满襟，天意高难问。
卜算子秋晚集杜句贾傅
作者：杨冠卿
朝代：宋

苍生喘未苏，买笔论孤愤，文采风流今尚存，毫发无遗恨。凄恻近长沙，地僻秋将尽。长使英雄泪满襟，天意高难问。
即事
作者：杨冠卿
朝代：宋

人事悲懽里，交情冷暖中。
山林催晚计，颜面久秋风。
有传记耆旧，无书问子公。
反关违世久，幽事亦匆匆。
即事
作者：杨冠卿
朝代：宋

欢悰凭浅酌，衰相怯单衣。诗向贫中好，春从雨际归。气寒忧麦瘦，桑湿恐蚕饥。豫学田园计，他时恐愿违。人事悲欢里，交情冷暖中。山林催晚计，颜面久秋风。有传记耆旧，无书问子公。反关违世久，幽事亦匆匆。未办因人出，时歌不我过。墨泓云脚乱，药鼎雨声多。三篾阅浮世，把茆营懒窠。肯将犹在舌，容易说干戈。
即事·其一
作者：杨冠卿
朝代：宋
体裁：五言律诗

欢悰凭浅酌，衰相怯单衣。诗向贫中好，春从雨际归。气寒忧麦瘦，桑湿恐蚕饥。豫学田园计，他时恐愿违。
即事·其三
作者：杨冠卿
朝代：宋
体裁：五言律诗

未办因人出，时歌不我过。墨泓云脚乱，药鼎雨声多。三篾阅浮世，把茆营懒窠。肯将犹在舌，容易说干戈。
即事·其二
作者：杨冠卿
朝代：宋

人事悲懽裏，交情冷暖中。
山林催晚计，颜面久秋风。
有传记耆旧，无书问子公。
反关违世久，幽事亦怱怱。
即事·其二
作者：杨冠卿
朝代：宋

人事悲欢里，交情冷暖中。山林催晚计，颜面久秋风。有传记耆旧，无书问子公。反关违世久，幽事亦匆匆。
又渔社李先生宠以和篇复用韵 其二 采菊
作者：杨冠卿
朝代：宋

西风寒岩鞠蕊斑，索米长安得路难。投林倦翼蚤知还，袖手归来三径间。云屏万叠匡庐山，鹤唳猿啼千古闲。
又渔社李先生宠以和篇复用韵·茱萸
作者：杨冠卿
朝代：宋

南国有秋茱，芳馨袭椒兰。臞儒山泽间，晨霞却朝餐。置之红锦囊，荐以黄金盘。瓶乳下青云，一笑颓玉山。鸡犬听湛浮，辽鹤将自还。西风寒岩鞠蕊斑，索米长安得路难。投林倦翼蚤知还，袖手归来三径间。云屏万叠匡庐山，鹤唳猿啼千古闲。
又渔社李先生宠以和篇復用韵·其一
作者：杨冠卿
朝代：宋
体裁：古风

南国有秋茱，芳馨袭椒兰。臞儒山泽间，晨霞却朝餐。置之红锦囊，荐以黄金盘。瓶乳下青云，一笑颓玉山。鸡犬听湛浮，辽鹤将自还。
又渔社李先生宠以和篇復用韵·其二
作者：杨冠卿
朝代：宋

西风寒岩鞠蘂斑，索米长安得路难。
投林倦翼蚤知还，袖手归来三径间。
云屏万迭匡庐山，鹤唳猿啼千古闲。
又用韵
作者：杨冠卿
朝代：宋

弱水蓬山到者稀，凌空须仗羽轮飞。群仙拍手山头笑，笑我漂零胡不归。穷巷无人车辙稀，寻巢燕子故飞飞。似嫌茅屋太低小，广厦千间欣有归。杏坛铿尔瑟声稀，剑佩三千羽盖飞。独对春风吟咏处，从今愿学舞雩归。
又用韵
作者：杨冠卿
朝代：宋

穷巷无人车辙稀，寻巢燕子故飞飞。
似嫌茅屋太低小，庆厦千间欣有归。
又用韵·其一
作者：杨冠卿
朝代：宋

弱水蓬山到者稀，凌空须仗羽轮飞。
羣仙拍手山头笑，笑我漂零胡不归。
又用韵·其一
作者：杨冠卿
朝代：宋

弱水蓬山到者稀，凌空须仗羽轮飞。群仙拍手山头笑，笑我漂零胡不归。
又用韵·其三
作者：杨冠卿
朝代：宋
体裁：七言绝句

杏坛铿尔瑟声稀，剑佩三千羽盖飞。独对春风吟咏处，从今愿学舞雩归。
又用韵·其二
作者：杨冠卿
朝代：宋
体裁：七言绝句

穷巷无人车辙稀，寻巢燕子故飞飞。似嫌茅屋太低小，广厦千间欣有归。
又示同志
作者：杨冠卿
朝代：宋

寂寂寥寥扬子居，云山相对一床书。无人载酒问奇字，自把残编时卷编。
又示同志
作者：杨冠卿
朝代：宋
体裁：七言绝句

寂寂寥寥扬子居，云山相对一床书。无人载酒问奇字，自把残编时卷舒。
古意
作者：杨冠卿
朝代：宋

渥洼天马徕，虎脊而龙膺。追电籋浮云，灭没如流星。络以黄金鞿，闲之白玉京。王良骖帝御，望舒引前旌。朝踏交河冰，暮清瀚海尘。归憩华山阳，谈笑静甲兵。胡为刍豆拘，下与驽骀并。羊肠困九折，盐车絷长缨。悬金方市骏，引脰聊一鸣。伯乐肯回顾，价其十倍增。
古意
作者：杨冠卿
朝代：宋

渥漥天马倈，虎脊而龙膺。
追电籋浮云，灭没如流星。
络以黄金鞿，闲之白玉京。
王良骖帝御，望舒引前旌。
朝踏交河冰，暮清瀚海尘。
归憇华山阳，谈笑静甲兵。
胡为刍豆拘，下与驽骀并。
羊肠困九折，盐车絷长缨。
悬金方市骏，引脰聊一鸣。
伯乐肯回顾，价其十倍增。
古意
作者：杨冠卿
朝代：宋

渥窪天马倈，虎脊而龙膺。追电籋浮云，灭没如流星。络以黄金鞿，闲之白玉京。王良骖帝御，望舒引前旌。朝踏交河冰，暮清瀚海尘。归憩华山阳，谈笑静甲兵。胡为刍豆拘，下与驽骀并。羊肠困九折，盐车絷长缨。悬金方市骏，引脰聊一鸣。伯乐肯回顾，价其十倍增。
古有採鞠茱萸篇而无一语及渊明长房旧事鞠茱
作者：杨冠卿
朝代：宋

红尘着脚双鬓斑，折腰五斗真作难。
巾车一去不复还，归卧柴桑紫翠间。
东篱悠然见南山，欲辩忘言心自闲。
古有采鞠茱萸篇而无一语及渊明长房旧事鞠茱于此其亦有憾矣乎九日戏为鞠茱补阙其体则准之简文 其一 茱萸
作者：杨冠卿
朝代：宋
体裁：古风

落英拾秋鞠，委佩纫芳兰。以其清且芬，可服仍可餐。吴茱味苦辛，奚亦登君盘。囊纱萦臂玉，恍记汝南山。黄鹄招不来，仙子何时还。
古有采鞠茱萸篇而无一语及渊明长房旧事鞠茱于此其亦有憾矣乎九日戏为鞠茱补阙其体则准之简文 其二 采菊
作者：杨冠卿
朝代：宋

红尘著脚双鬓斑，折腰五斗真作难。巾车一去不复还，归卧柴桑紫翠间。东篱悠然见南山，欲辩忘言心自闲。
古有采鞠茱萸篇而无一语及渊明长房旧事鞠茱于此其亦有憾矣乎九日戏为鞠茱补阙其体则准之简文·其一
作者：杨冠卿
朝代：宋

落英拾秋鞠，委佩纫芳兰。
以其清且芬，可服仍可餐。
吴茱味苦辛，奚亦登君盘。
囊纱萦臂玉，恍记汝南山。
黄鹄招不来，僊子何时还。
古有采鞠茱萸篇而无一语及渊明长房旧事鞠茱于此其亦有憾矣乎九日戏为鞠茱补阙其体则准之简文·其二
作者：杨冠卿
朝代：宋

红尘着脚双鬓斑，折腰五斗真作难。
巾车一去不復还，归卧柴桑紫翠间。
东篱悠然见南山，欲辩忘言心自闲。
古有采鞠茱萸篇而无一语及渊明长房旧事鞠茱于此其亦有憾矣乎九日戏为鞠茱补阙其体则准之简文·茱萸
作者：杨冠卿
朝代：宋

落英拾秋鞠，委佩纫芳兰。以其清且芬，可服仍可餐。吴茱味苦辛，奚亦登君盘。囊纱萦臂玉，恍记汝南山。黄鹄招不来，仙子何时还。红尘著脚双鬓斑，折腰五斗真作难。巾车一去不复还，归卧柴桑紫翠间。东篱悠然见南山，欲辩忘言心自闲。
古梅
作者：杨冠卿
朝代：宋
体裁：古风

幽栖地僻经过少，花径不曾缘客扫。积雪飞霜此夜寒，不知明月为谁好。公来肯访浣花老，但话宿昔伤怀抱。忽忆两京梅发时，巡檐索共梅花笑。
同张帅出郊客有欲别去者作诗留之
作者：杨冠卿
朝代：宋

元戎小队出郊坰，落絮游丝亦有情。纵酒欲谋良夜醉，系帆何惜片时程。
同张帅出郊客有欲别去者作诗留之
作者：杨冠卿
朝代：宋

元戎小队出郊垧，落絮游丝亦有情。
纵酒欲谋良夜醉，繫帆何惜片时程。
同韩吴二寺丞饮西湖梅花下酒酣继韩韵
作者：杨冠卿
朝代：宋
体裁：七言绝句

冉冉山云薄暮时，壶觞歌咏欲忘归。一杯且为梅花醉，莫待梅花作雪飞。
吴江道中
作者：杨冠卿
朝代：宋

野色苍烟阔，篷笼宿雨开。湖光与天接，林彩觉春回。心事归双鬓，年华付一杯。松江元赴海，流驶更须催。坏郭郊丘里，长桥烟浪间。幽花经雨润，独鸟受风还。春水围丛薄，晴云吐乱山。莫将吴越恨，添入二毛斑。
吴江道中·其一
作者：杨冠卿
朝代：宋
体裁：五言律诗

野色苍烟阔，篷笼宿雨开。湖光与天接，林彩觉春回。心事归双鬓，年华付一杯。松江元赴海，流驶更须催。
吴江道中·其二
作者：杨冠卿
朝代：宋

坏郭郊丘裏，长桥烟浪间。
幽花经雨润，独鸟受风还。
春水围丛薄，晴云吐乱山。
莫将吴越恨，添入二毛斑。
吴江道中·其二
作者：杨冠卿
朝代：宋
体裁：五言律诗

坏郭郊丘里，长桥烟浪间。幽花经雨润，独鸟受风还。春水围丛薄，晴云吐乱山。莫将吴越恨，添入二毛斑。
和京尚书上元日同禁从游凤山韵
作者：杨冠卿
朝代：宋

苔封石磴绕层栏，栏外行厨荐玉盘。座揖湖山诗兴远，气吞云海酒杯宽。篮兴竟日有余乐，莲市只今无此欢。我愧么微难接武，飞笺亦欲寄青翰。
和京尚书上元日同禁从游凤山韵
作者：杨冠卿
朝代：宋

苔封石磴绕层栏，栏外行厨荐玉盘。座揖湖山诗兴远，气吞云海酒杯宽。篮舆竟日有馀乐，莲市只今无此欢。我愧么微难接武，飞笺亦欲寄青翰。
和京尚书上元日同禁从游凤山韵
作者：杨冠卿
朝代：宋

苔封石磴遶层栏，栏外行厨荐玉盘。
座揖湖山诗兴远，气吞云海酒杯宽。
篮舆竟日有余乐，莲市只今无此欢。
我愧么微难接武，飞笺亦欲寄青翰。
唐刘云有所思云玉井苍苔古院深桐花落地无人扫因用其语集古句次韵
作者：杨冠卿
朝代：宋

西征登陇首，薄暮有所思。所思郁不见，残云傍马飞。逢迎少壮非吾道，百壶且试开怀抱。黄帽青鞋归去来，桐花落地无人扫。
唐刘云有所思云玉井苍苔古院深桐花落地无人扫因用其语集古句次韵
作者：杨冠卿
朝代：宋

西征登陇首，薄暮有所思。
所思鬰不见，残云傍马飞。
逢迎少壮非吾道，百壶且试开怀抱。
黄帽青鞋归去来，桐花落地无人扫。
商妇吟
作者：杨冠卿
朝代：宋

妾本良家子，嫁作商人妇。荡子去不归，幽闺长独守。平生松柏心，岁晚柯叶茂。飘絮乱因风，肯若道傍柳。朝来寻侄娣，典衣换春酒。邮签访水程，去问夫健否。白面谁家郎，下马清溪口。却立不肯前，邀妾相先后。宁知天壤间，贵贱从其偶。妾身虽同涂，妾心终不负。
商妇吟
作者：杨冠卿
朝代：宋

妾本良家子，嫁作商人妇。荡子去不归，幽闺长独守。平生松柏心，岁晚柯叶茂。飘絮乱因风，肯若道傍柳。朝来寻侄娣，典衣换春酒。邮签访水程，去问夫健否。白面谁家郎，下马清谿口。却立不肯前，邀妾相先后。宁知天壤间，贵贱从其偶。妾身虽同涂，妾心终不负。
商妇吟
作者：杨冠卿
朝代：宋

妾本良家子，嫁作商人妇。
荡子去不归，幽闺长独守。
平生松栢心，岁晚柯叶茂。
飘絮乱因风，肯若道傍柳。
朝来寻侄娣，典衣换春酒。
邮籤访水程，去问夫健否。
白面谁家郎，下马清溪口。
却立不肯前，邀妾相先后。
宁知天壤间，贵贱从其偶。
妾身虽同涂，妾心终不负。
回纹四时
作者：杨冠卿
朝代：宋

轻风透幕罗衾薄，满萼娇红缀小桃。明月对愁萦锦字，断弦空暗紫檀槽。冰盘瑩静风帘阖，酪粉尝残日影曛。棱枕印红斜玉颊，碧衫揎袖整轻云。纹簟浥香馀汗粉，绿眉攒恨旧愁新。焚香夜拜初生月，暮色窗纱薄雾匀。霜惊叶落催寒晓，梦破人愁觉夜长。香暗折梅初点玉，镜鸾呵手试新妆。
回纹四时·其一
作者：杨冠卿
朝代：宋

轻风透幕罗衾薄，满萼娇红缀小桃。明月对愁萦锦字，断弦空暗紫檀槽。
回纹四时·其一
作者：杨冠卿
朝代：宋

轻风透幕罗衾薄，满萼娇红缀小桃。
明月对愁萦锦字，断絃空暗紫檀槽。
回纹四时·其三
作者：杨冠卿
朝代：宋

纹簟浥香余汗粉，绿眉攒恨旧愁新。
焚香夜拜初生月，暮色窗纱薄雾匀。
回纹四时·其三
作者：杨冠卿
朝代：宋

纹簟浥香馀汗粉，绿眉攒恨旧愁新。焚香夜拜初生月，暮色窗纱薄雾匀。
回纹四时·其二
作者：杨冠卿
朝代：宋

冰盘瑩静风帘阖，酪粉尝残日影曛。棱枕印红斜玉颊，碧衫揎袖整轻云。
回纹四时·其二
作者：杨冠卿
朝代：宋
体裁：七言绝句

冰盘莹静风帘阖，酪粉尝残日影曛。棱枕印红斜玉颊，碧衫揎袖整轻云。
回纹四时·其四
作者：杨冠卿
朝代：宋

霜惊叶落催寒晓，梦破人愁觉夜长。香暗折梅初点玉，镜鸾呵手试新妆。
回纹四时·其四
作者：杨冠卿
朝代：宋

霜惊叶落催寒晓，梦破人愁觉夜长。
香暗折梅初点玉，镜鸾呵手试新粧。
垂丝钓
作者：杨冠卿
朝代：宋
体裁：词

翠帘昼捲。庭花日影初转。酒力未醒，眉黛还敛。停歌扇。背画栏倚遍。情无限。怅韶华又晚。锦鞯去后，愁宽珠袖金钏。碧云信远。难托西楼雁。空写银筝怨。肠欲断。更落红万点。
垂丝钓·翠帘昼卷
作者：杨冠卿
朝代：宋
体裁：词

翠帘昼卷。庭花日影初转。酒力未醒，眉黛还敛。停歌扇。背画阑倚遍。情无限。怅韶华又晚。锦鞯去后，愁宽珠袖金钏。碧云信远。难托西楼雁。空写银筝怨。肠欲断。更落红万点。
塞上与郑将夜饮
作者：杨冠卿
朝代：宋

白发将军夜枕戈，楼兰未斩奈愁何。挑灯看剑恍如洗，那听萧萧易水歌。几年京洛暗胡尘，老上龙庭恨未焚。安得君王倚天剑，提携直上决浮云。
塞上与郑将夜饮
作者：杨冠卿
朝代：宋

白发将军夜枕戈，楼兰未斩奈愁何。
挑灯看剑泪如洗，那听萧萧易水歌。
塞上与郑将夜饮·其一
作者：杨冠卿
朝代：宋

白发将军夜枕戈，楼兰未斩奈愁何。挑灯看剑恍如洗，那听萧萧易水歌。
塞上与郑将夜饮·其一
作者：杨冠卿
朝代：宋

白髮将军夜枕戈，楼兰未斩奈愁何。
挑灯看剑怳如洗，那听萧萧易水歌。
塞上与郑将夜饮·其二
作者：杨冠卿
朝代：宋
体裁：七言绝句

几年京洛暗胡尘，老上龙庭恨未焚。安得君王倚天剑，提携直上决浮云。
塞上雪中
作者：杨冠卿
朝代：宋
体裁：五言律诗

雪色迷江国，人谁入蔡城。窗虚元自白，梅破不胜清。佳客苦难唤，清尊只细倾。吾衰便静退，不忍浪谈兵。
填维扬
作者：杨冠卿
朝代：宋

古人肉食无远谋，腰钱骑鹤向扬州。春风十里珠帘捲，但看竹西歌吹楼。天朝选用诗书帅，上策公言须自治。屏翰坚持保障功，江淮益壮金汤势。强敌不敢纵南牧，关塞烟迷芳草绿。儿童歌舞乐升平，一曲梅花细柳营。
填维扬
作者：杨冠卿
朝代：宋

古人肉食无远谋，腰钱骑鹤向扬州。
春风十里珠帘捲，但看竹西歌吹楼。
天朝选用诗书帅，上策公言须自治。
屏翰坚持保障功，江淮益壮金汤势。
强敌不敢纵南牧，关塞烟迷芳草绿。
儿童歌舞乐昇平，一曲梅花细柳营。
壬午杂诗
作者：杨冠卿
朝代：宋

关风攻城战，淮东却敌兵。败亡初妄作，狼狈坐虚名。贼势虽亡命，君心实好生。不知他日事，谁筑受降城。
壬午杂诗
作者：杨冠卿
朝代：宋

已分依人老，犹期振袂不。
有愁供白发，无力买青山。
北驾方传跸，西师已度关。
孤臣忧国泪，东首落余潸。
壬午杂诗
作者：杨冠卿
朝代：宋

黄屋非尧意，讴歌有启归。
德参羲昊古，事与汉唐非。
喜气传千嶂，皇几浃九围。
胡亡固无日，智勇旧沈机。
壬午杂诗
作者：杨冠卿
朝代：宋

黄屋非尧意，讴歌有启归。德参羲昊古，事与汉唐非。喜气传千嶂，皇风浃九围。胡亡固无日，智勇旧沈机。寒甚王亲驾，春归虏请和。北军方拥众，小戍或投戈。形势中朝壮，衰离伪境多。燕云可中裂，岂限白沟河。不逆凶渠诈，当须报使回。君恩固宽大，虏意每嫌猜。义举初难废，兵端莫浪开。要知情伪审，往事验方来。关内攻城战，淮东却敌兵。败亡初妄作，狼狈坐虚名。贼势虽亡命，君心实好生。不知他日事，谁筑受降城。已分依人老，犹期振袂还。有愁供白发，无力买青山。北驾方传跸，西师已度关。孤臣忧国泪，东首落馀潸。
壬午杂诗·其一
作者：杨冠卿
朝代：宋
体裁：五言律诗

黄屋非尧意，讴歌有启归。德参羲昊古，事与汉唐非。喜气传千嶂，皇风浃九围。胡亡固无日，智勇旧沈机。
壬午杂诗·其三
作者：杨冠卿
朝代：宋

不逆凶渠诈，当须报使回。君恩固宽大，虏意每嫌猜。义举初难废，兵端莫浪开。要知情伪审，往事验方来。
壬午杂诗·其三
作者：杨冠卿
朝代：宋

不逆凶渠诈，当须报使回。
君恩固宽大，虏意每嫌猜。
义举初难废，兵端莫浪开。
要知情僞审，往事验方来。
壬午杂诗·其二
作者：杨冠卿
朝代：宋

寒甚王亲驾，春归虏请和。北军方拥众，小戍或投戈。形势中朝壮，衰离伪境多。燕云可中裂，岂限白沟河。
壬午杂诗·其二
作者：杨冠卿
朝代：宋

寒甚王亲驾，春归虏请和。
北军方拥众，小戍或投戈。
形势中朝壮，衰离僞境多。
燕云可中裂，岂限白沟河。
壬午杂诗·其五
作者：杨冠卿
朝代：宋

已分依人老，犹期振袂还。有愁供白发，无力买青山。北驾方传跸，西师已度关。孤臣忧国泪，东首落馀潸。
壬午杂诗·其五
作者：杨冠卿
朝代：宋

已分依人老，犹期振袂还。
有愁供白髮，无力买青山。
北驾方传跸，西师已度关。
孤臣忧国泪，东首落余潸。
壬午杂诗·其四
作者：杨冠卿
朝代：宋
体裁：五言律诗

关内攻城战，淮东却敌兵。败亡初妄作，狼狈坐虚名。贼势虽亡命，君心实好生。不知他日事，谁筑受降城。
壬寅仲冬晦日同吴监丞游延祥宫延祥盖和靖所
作者：杨冠卿
朝代：宋

霜日炫晴昼，湖光掠眼明。散策事幽讨，出门聊意行。柳塘和靖居，宫殿若化成。霞裾赤城仙，笑语相逢迎。云腴饮甘液，琅函披内经。趺坐纵名谈，妙处俱忘形。须臾启灵鏁，台沼列万楹。迳路通深杳，宫花不知名。石泉鸣佩环，松篁奏竽笙。髣髴如钧天，音韵锡韺{泾氵换音}。吾皇香案臣，笔力雕阳春。危亭倚高寒，意气干青云。饮酣视八极，神驰白玉京。日月看跳丸，羲轮忽西倾。归来十里塘，问讯江梅英。断桥流水香，一枝疏影横。烟淡月昏黄，清於玉壶冰。锦囊搜好句，山阿纪前盟。
壬寅仲冬晦日同吴监丞游延祥宫延祥盖和靖所居也
作者：杨冠卿
朝代：宋

霜日炫晴昼，湖光掠眼明。
散策事幽讨，出门聊意行。
柳塘和靖居，宫殿若化成。
霞裾赤城仙，笑语相逢迎。
云腴饮甘液，琅函披内经。
趺坐纵名谈，妙处俱忘形。
须臾启灵鏁，台沼列万楹。
径路通深杳，宫花不知名。
石泉鸣佩环，松篁奏竽笙。
髣髴如钧天，音韵铿韺䪫。
吾皇香案臣，笔力雕阳春。
危亭倚高寒，意气干青云。
饮酣视八极，神驰白玉京。
日月看跳丸，羲轮忽西倾。
归来十里塘，问讯江梅英。
断桥流水香，一枝疎影横。
烟淡月昏黄，清于玉壶冰。
锦囊搜好句，山阿纪前盟。
壬寅仲冬晦日同吴监丞游延祥宫延祥盖和靖所居也
作者：杨冠卿
朝代：宋

霜日炫晴昼，湖光掠眼明。散策事幽讨，出门聊意行。柳塘和靖居，宫殿若化成。霞裾赤城仙，笑语相逢迎。云腴饮甘液，琅函披内经。趺坐纵名谈，妙处俱忘形。须臾启灵锁，台沼列万楹。径路通深杳，宫花不知名。石泉鸣佩环，松篁奏竽笙。髣髴如钧天，音韵铿韺䪫。吾皇香案臣，笔力雕阳春。危亭倚高寒，意气干青云。饮酣视八极，神驰白玉京。日月看跳丸，羲轮忽西倾。归来十里塘，问讯江梅英。断桥流水香，一枝疏影横。烟淡月昏黄，清于玉壶冰。锦囊搜好句，山阿纪前盟。
壬寅夏五月将治严陵之装欲用李长吉故事买奚奴负诗囊以归呈谷隠赵使君
作者：杨冠卿
朝代：宋
体裁：古风

少年学书剑，矫首睨八荒。阊阖记昔游，霞佩高颉颃。一跌下青云，意气久不扬。乞取平头奴，提携古锦囊。归钓富春濑，濯缨歌沧浪。
复用前韵且约携琴寻花下之盟
作者：杨冠卿
朝代：宋

吟笺写就讯难通，人在千岩紫翠中。谈笑尊罍有余乐，交游气概压群公。忘年许缔金兰好，佳处何妨杖履同。我欲携琴坐花底，乞君妙曲奏松风。
复用前韵且约携琴寻花下之盟
作者：杨冠卿
朝代：宋

吟笺写就讯难通，人在千岩紫翠中。谈笑尊罍有馀乐，交游气槩压群公。忘年许缔金兰好，佳处何妨杖履同。我欲携琴坐花底，乞君妙曲奏松风。
夜坐看月
作者：杨冠卿
朝代：宋

南同扫阴翳，快若诛神奸，
日暮天无云，月出房心间。
幽人倦蒸溽，痴坐山中山。
连连甲子雨，幸此天破悭。
清明皆我有，何但窥一斑。
夜坐看月
作者：杨冠卿
朝代：宋

南风扫阴翳，快若诛神奸。日暮天无云，月出房心间。幽人倦蒸溽，痴坐山中山。连连甲子雨，幸此天破悭。清明皆我有，何但窥一斑。春泥少曾乾，天漏几不补。冥观赤乌飞，喜见长虹吐。修竹来清风，孤光相媚妩。心神濯冰壶，何必须起舞。更欲寻断桥，前溪有饥虎。春夏季孟间，草木蔽山骨。青苍霭芳华，烟霏相出没。适从忧患场，观化超理窟。无心岫间云，有定水中月。我方意如如，谁尚书咄咄。
夜坐看月·其一
作者：杨冠卿
朝代：宋

南风扫阴翳，快若诛神奸。日暮天无云，月出房心间。幽人倦蒸溽，痴坐山中山。连连甲子雨，幸此天破悭。清明皆我有，何但窥一斑。
夜坐看月·其一
作者：杨冠卿
朝代：宋

南风扫阴翳，快若诛神姦。
日暮天无云，月出房心间。
幽人倦蒸溽，痴坐山中山。
连连甲子雨，幸此天破悭。
清明皆我有，何但窥一斑。
夜坐看月·其三
作者：杨冠卿
朝代：宋
体裁：古风

春夏季孟间，草木蔽山骨。青苍霭芳华，烟霏相出没。适从忧患场，观化超理窟。无心岫间云，有定水中月。我方意如如，谁尚书咄咄。
夜坐看月·其二
作者：杨冠卿
朝代：宋

春泥少曾乾，天漏几不补。冥观赤乌飞，喜见长虹吐。修竹来清风，孤光相媚妩。心神濯冰壶，何必须起舞。更欲寻断桥，前溪有饥虎。
夜坐看月·其二
作者：杨冠卿
朝代：宋

春泥少曾干，天漏几不补。
冥观赤乌飞，喜见长虹吐。
修竹来清风，孤光相媚妩。
心神濯冰壶，何必须起舞。
更欲寻断桥，前溪有饥虎。
天孙吟
作者：杨冠卿
朝代：宋
体裁：古风

天孙黼黻文，胶轕璇玑外。大巧本无为，女工卑组绘。胡为小儿女，缨弁杂环佩。庭罗餰饵香，设祠祈且拜。临池五綵丝，更结相连爱。
天孙吟
作者：杨冠卿
朝代：宋

天孙黼黻文，胶轕璇玑外。
大巧本无为，女工卑组绘。
胡为小儿女，缨弁杂环佩。
庭罗𬳆饵香，设祠祈且拜。
临池五彩丝，更结相连爱。
天孙徕
作者：杨冠卿
朝代：宋
体裁：古风

珠宫贝阙天女孙，胶轕璇玑纬星辰。徕游河汉俪于神，神储崧岳生甫申。胸中文字觑天巧，黼黻帝躬临下民。
天孙徕
作者：杨冠卿
朝代：宋

珠宫贝阙天女孙，胶轕璇玑纬星辰。徕游河汉俪於神，神储崧岳生甫申。胸中文字觑天巧，黼黻帝躬临下民。
夹江
作者：杨冠卿
朝代：宋

雨洗山容静，江流塞水通。征涂万烟树，行色一秋蓬。黯澹平郊雾，清徐邃谷风。直须歌缓缓，莫作去匆匆。麦浪浮浓绿，山眉晕远青。光风来婉娩，客意独伶俜。回雁鸣何许，轻鸥下远汀。人家总幽隐，烟雨竹门扃。
夹江·其一
作者：杨冠卿
朝代：宋
体裁：五言律诗

雨洗山容静，江流塞水通。征涂万烟树，行色一秋蓬。黯澹平郊雾，清徐邃谷风。直须歌缓缓，莫作去匆匆。
夹江·其一
作者：杨冠卿
朝代：宋

雨洗山容静，江流塞水通。
征涂万烟树，行色一秋蓬。
黯澹平郊雾，清徐邃谷风。
直须歌缓缓，莫作去怱怱。
夹江·其二
作者：杨冠卿
朝代：宋

麦浪浮浓绿，山眉晕远青。光风来婉娩，客意独伶俜。回雁鸣何许，轻鸥下远汀。人家总幽隐，烟雨竹门扃。
夹江·其二
作者：杨冠卿
朝代：宋

麦浪浮浓绿，山眉晕远青。
光风来婉娩，客意独伶俜。
回鴈鸣何许，轻鸥下远汀。
人家总幽隠，烟雨竹门扃。
好事近 其一 代人书扇
作者：杨冠卿
朝代：宋

晚起倦梳妆，斜压翠鬟云鬓。手捻花枝辄笑，问青鸾音信。绣帘慵卷玉钩垂，风篁奏馀韵。灯火黄昏院落，报雕鞍人近。
好事近 其一 代人书扇
作者：杨冠卿
朝代：宋
体裁：词

晚起倦梳妆，斜压翠鬟云鬓。手撚花枝辄笑，问青鸾音信。绣帘慵捲玉钩垂，风篁奏馀韵。灯火黄昏院落，报雕鞍人近。
好事近·其二
作者：杨冠卿
朝代：宋
体裁：词

细雨落檐花，帘捲金泥红湿。楼外远山横翠，染修眉愁碧。旧游春梦了无痕，香尘暗瑶瑟。凭仗青鸾飞去，问新来消息。
好事近·晚起倦梳妆
作者：杨冠卿
朝代：宋
体裁：词

晚起倦梳妆，斜压翠鬟云鬓。
手拈花枝辄笑，问青鸾音信。
绣帘慵卷玉钩垂，风篁奏馀韵。
灯火黄昏院落，报雕鞍人近。
好事近·细雨落檐花
作者：杨冠卿
朝代：宋
体裁：词

细雨落檐花，帘卷金泥红湿。楼外远山横翠，染修眉愁碧。旧游春梦了无痕，香尘暗瑶瑟。凭仗青鸾飞去，问新来消息。
好事近（代人书扇）
作者：杨冠卿
朝代：宋

晚起倦梳妆，斜压翠鬟云鬓。手捻花枝辄笑，问青鸾音信。绣帘慵卷玉钩垂，风篁奏余韵。灯火黄昏院落，报雕鞍人近。
如梦令·其三
作者：杨冠卿
朝代：宋
体裁：词

满院落花春寂。风絮一帘斜日。翠钿晚寒轻，独倚千秋无力。无力。无力。蹙破远山愁碧。
如梦令·满院落花春寂
作者：杨冠卿
朝代：宋
体裁：词

满院落花春寂。风絮一帘斜日。翠钿晓寒轻，独倚千秋无力。无力。无力。蹙破远山愁碧。
如梦令·满院落花春寂
作者：杨冠卿
朝代：宋

满院落花春寂。风絮一帘斜日。翠钿晓寒轻，独倚秋千无力。无力。无力。蹙破远山愁碧。
始觉
作者：杨冠卿
朝代：宋
体裁：五言律诗

始觉躬耕晚，从谁话此情。但能安食息，敢复计声名。留滞烦书信，驱驰愧友生。有怀愁不尽，归鸟暮云横。
始觉
作者：杨冠卿
朝代：宋

始觉躬耕晚，从谁话此情。
但能安食息，敢復计声名。
留滞烦书信，驱驰愧友生。
有怀愁不尽，归鸟暮云横。
宿前岗铺
作者：杨冠卿
朝代：宋
体裁：五言律诗

老去心犹壮，天边岁欲除。喜行新过路，如读未看书。溪水萦回净，人家远近居。梅花正愁绝，薄暮雨疏疏。
宿前岗铺
作者：杨冠卿
朝代：宋

老去心犹壮，天边岁欲除。
喜行新过路，如读未看书。
溪水萦回浄，人家远近居。
梅花正愁绝，薄暮雨疎疎。
寄别友生马千里
作者：杨冠卿
朝代：宋

秋鸿社燕几时休，万里无家天尽头。青蒻绿蓑今已办，江湖归去老渔舟。瘴雨蛮烟道路赊，囊书匣剑是生涯。海山佳处能相忆，好寄新诗雁字斜。
寄别友生马千里·其一
作者：杨冠卿
朝代：宋
体裁：七言绝句

秋鸿社燕几时休，万里无家天尽头。青蒻绿蓑今已办，江湖归去老渔舟。
寄别友生马千里·其二
作者：杨冠卿
朝代：宋

瘴雨蛮烟道路赊，囊书匣剑是生涯。海山佳处能相忆，好寄新诗雁字斜。
寄别友生马千里·其二
作者：杨冠卿
朝代：宋

瘴雨蛮烟道路赊，囊书匣剑是生涯。
海山佳处能相忆，好寄新诗鴈字斜。
寄远曲用唐人张籍韵
作者：杨冠卿
朝代：宋

江南淡荡烟波暖，蒲萄渌涨春江满。日暮汀洲採白苹，芹芽出水兰心短。美人去矣隔湘江，谁其赠我明月璫。
寄远曲用唐人张籍韵
作者：杨冠卿
朝代：宋

江南淡荡烟波暖，蒲萄渌涨春江满。
日暮汀洲采白苹，芹芽出水兰心短。
美人去矣隔湘江，谁其赠我明月珰。
寄远曲用唐人张籍韵
作者：杨冠卿
朝代：宋

江南淡荡烟波煖，蒲萄渌涨春江满。日暮汀洲采白蘋，芹芽出水兰心短。美人去矣隔湘江，谁其赠我明月珰。
寒食雨中
作者：杨冠卿
朝代：宋

无家可耐异乡何，怪底愁边万感多。今夜雨昏山月暗，泪痕元不减金波。晚风一再花狼籍，春去匆匆不可寻。蜂蝶亦如人意薄，便无消息到墙阴。
寒食雨中
作者：杨冠卿
朝代：宋

晚风一再老狼籍，春去匆匆不可寻。
蜂蝶亦如人意薄，便无消息到墙阴。
寒食雨中·其一
作者：杨冠卿
朝代：宋
体裁：七言绝句

无家可耐异乡何，怪底愁边万感多。今夜雨昏山月暗，泪痕元不减金波。
寒食雨中·其二
作者：杨冠卿
朝代：宋

晚风一再花狼籍，春去匆匆不可寻。蜂蝶亦如人意薄，便无消息到墙阴。
寒食雨中·其二
作者：杨冠卿
朝代：宋

晚风一再花狼籍，春去怱怱不可寻。
蜂蝶亦如人意薄，便无消息到墙阴。
小重山
作者：杨冠卿
朝代：宋
体裁：词

一笑回眸百媚生。娇羞佯不语，艳波横。缓移莲步绕阶行。凝情久，幽怨吒银筝。些事那回曾。水晶双枕冷，簟纹平。窥人燕子苦无情。惊梦断，何处觅云行。
小重山·一笑回眸百媚生
作者：杨冠卿
朝代：宋
体裁：词

一笑回眸百媚生。娇羞佯不语，艳波横。缓移莲步绕阶行。凝情久，幽怨托银筝。些事那回曾。水晶双枕冷，簟纹平。窥人燕子苦无情。惊梦断，何处觅云行。
少年乐用李贺韵
作者：杨冠卿
朝代：宋

青云年少欢娱地，脆弦繁筦东风裏。
金狨醉倚玉骢骄，归去画桥临绿水。
钗梁斜亸云鬟坠，锦帐美人初睡起。
促上红茵翻舞袂，春愁不展眉峰翠。
少年乐用李贺韵
作者：杨冠卿
朝代：宋
体裁：古风

青云年少欢娱地，脆弦繁筦东风里。金狨醉倚玉骢骄，归去画桥临绿水。钗梁斜亸云鬟坠，锦帐美人初睡起。促上红茵翻舞袂，春愁不展眉峰翠。
山茶
作者：杨冠卿
朝代：宋

绿叶巃嵷衬渥丹，疎林残雪尚班班。
先驱特为东君至，怕向春风桃李间。
山茶
作者：杨冠卿
朝代：宋

绿叶巃嵷衬渥丹，疏林残雪尚班班。先驱特为东君至，怕向春风桃李间。
山茶
作者：杨冠卿
朝代：宋

绿叶巃嵷襯渥丹，疏林残雪尚班班。
先驱特为东君至，怕向春风桃李间。
山阿步月吟
作者：杨冠卿
朝代：宋

游子莫何之，揽衣出京华。松舟逐桂楫，渺然下惊波。夜久群动息，明星耿斜河。维舟乱石间，步月前山阿。霞佩凌空仙，瑶章方咏歌。见我若旧识，问讯今如何。我欲从之游，长啸入云萝。可仰不可攀，高峰郁嵯峨。
山阿步月吟
作者：杨冠卿
朝代：宋

游子莫何之，揽衣出京华。
松舟逐桂檝，渺然下惊波。
夜久羣动息，明星耿斜河。
维舟乱石间，步月前山阿。
霞佩凌空僊，瑶章方咏歌。
见我若旧识，问讯今如何。
我欲从之游，长啸入云萝。
可仰不可攀，高峰鬰嵯峨。
山阿步月吟
作者：杨冠卿
朝代：宋

游子莫何之，揽衣出京华。
松舟逐桂檝，渺然下惊波。
夜久群动息，明星耿斜河。
维舟乱石间，步月前山阿。
霞佩凌空仙，瑶章方咏歌。
见我若旧识，问讯今如何。
我欲从之游，长啸入云萝。
可仰不可攀，高峰郁嵯峨。
崧高诗为九江赵使君寿
作者：杨冠卿
朝代：宋

之纲之纪，允文允武。
荆舒是懲，四方无侮。
崧高诗为九江赵使君寿
作者：杨冠卿
朝代：宋

崧高维岳，四方之极。维岳降神，生此王国。绵绵瓜瓞，莫莫葛藟。周公之孙，齐侯之子。柔惠且直，小心翼翼。王亲命之，南国是式。尽瘁以仕，不懈于位。四方于宣，南国之纪。之纲之纪，允文允武。荆舒是惩，四方无侮。旱既太甚，以祈甘雨。零雨其濛，介我稷黍。黍稷彧彧，去其螟螣。实维丰年，我庾维亿。万亿及秭，物其旨矣。此邦之人，云胡不喜。周邦咸喜，式歌且舞。于时语语，厥声载路。其告维何，自今以始。俾炽而昌，既多受祉。永锡难老，眉寿保鲁。以佐天子，为周室辅。我来自东，小大稽首。是用作歌，以介眉寿。
崧高诗为九江赵使君寿
作者：杨冠卿
朝代：宋
体裁：四言诗

崧高维岳，四方之极。维岳降神，生此王国。（一章）绵绵瓜瓞，莫莫葛藟。周公之孙，齐侯之子。（二章）柔惠且直，小心翼翼。王亲命之，南国是式。（三章）尽瘁以仕，不懈于位。四方于宣，南国之纪。（四章）之纲之纪，允文允武。荆舒是惩，四方无侮。（五章）旱既太甚，以祈甘雨。零雨其濛，介我稷黍。（六章）黍稷彧彧，去其螟螣。实维丰年，我庾维亿。（七章）万亿及秭，物其旨矣。此邦之人，云胡不喜。（八章）周邦咸喜，式歌且舞。于时语语，厥声载路。（九章）其告维何，自今以始。俾炽而昌，既多受祉。（十章）永锡难老，眉寿保鲁。以佐天子，为周室辅。（十一章）我来自东，小大稽首。是用作歌，以介眉寿。（十二章）
崧高诗为九江赵使君寿·其一
作者：杨冠卿
朝代：宋

崧高维岳，四方之极。
维岳降神，生此王国。
崧高诗为九江赵使君寿·其一〇
作者：杨冠卿
朝代：宋

其告维何，自今以始。
俾炽而昌，既多受祉。
崧高诗为九江赵使君寿·其一一
作者：杨冠卿
朝代：宋

永锡难老，眉寿保鲁。以佐天子，为周室辅。
崧高诗为九江赵使君寿·其一二
作者：杨冠卿
朝代：宋

我来自东，小大稽首。
是用作歌，以介眉寿。
崧高诗为九江赵使君寿·其七
作者：杨冠卿
朝代：宋

黍稷彧彧，去其螟螣。
实维丰年，我庾维亿。
崧高诗为九江赵使君寿·其三
作者：杨冠卿
朝代：宋

柔惠且直，小心翼翼。
王亲命之，南国是式。
崧高诗为九江赵使君寿·其九
作者：杨冠卿
朝代：宋

周邦咸喜，式歌且舞。
于时语语，厥声载路。
崧高诗为九江赵使君寿·其二
作者：杨冠卿
朝代：宋

绵绵瓜瓞，莫莫葛藟。
周公之孙，齐侯之子。
崧高诗为九江赵使君寿·其五
作者：杨冠卿
朝代：宋

之纲之纪，允文允武。
荆舒是惩，四方无侮。
崧高诗为九江赵使君寿·其八
作者：杨冠卿
朝代：宋

万亿及秭，物其旨矣。
此邦之人，云胡不喜。
崧高诗为九江赵使君寿·其六
作者：杨冠卿
朝代：宋

旱既太甚，以祈甘雨。
零雨其蒙，介我稷黍。
崧高诗为九江赵使君寿·其四
作者：杨冠卿
朝代：宋

尽瘁以仕，不懈于位。
四方于宣，南国之纪。
平郴蛮
作者：杨冠卿
朝代：宋

孽狐鬼啸篁竹，红绡帕首郴江曲。万牛脔炙瓮行酒，党伍穰穰萃林薮。牙璋夜半起兵符，云旗驿骑争驰驱。搜原剔薮歼渠魁，巢颠子覆苕苇枯。虎臣献凯锡珪组，玉帛金钱充栋宇。追踪汉相不言功，山河带砺传无穷。
平郴蛮
作者：杨冠卿
朝代：宋

孽狐鼪鬼啸篁竹，红绡帕首郴江曲。万牛脔炙瓮行酒，党伍穰穰萃林薮。牙璋夜半起兵符，云旗驿骑争驰驱。搜原剔薮歼渠魁，巢颠子覆苕苇枯。虎臣献凯锡圭组，玉帛金钱充栋宇。追踪汉相不言功，山河带砺传无穷。
平郴蛮
作者：杨冠卿
朝代：宋

孽狐鼪鬼啸篁竹，红绡帕首郴江曲。
万牛脔炙瓮行酒，党伍穰穰萃林薮。
牙璋夜半起兵符，云旗驿骑争驰驱。
搜原剔薮歼渠魁，巢颠子覆苕苇枯。
虎臣献凯锡珪组，玉帛金钱充栋宇。
追踪汉相不言功，山河带砺传无穷。
庭草
作者：杨冠卿
朝代：宋

庭草凄余碧，江风吹早寒。
带围愁裏减，诗律病中宽。
隠几闲留客，迎门懒不冠。
萧然有真处，未易俗人看。
庭草
作者：杨冠卿
朝代：宋

庭草凄馀碧，江风吹早寒。带围愁里减，诗律病中宽。隐几闲留客，迎门懒不冠。萧然有真处，未易俗人看。
归涂春晚
作者：杨冠卿
朝代：宋

待得春归人亦归，风花撩乱扑征衣。清香十里荼蘼路，零落珠幢对晚晖。点点更筹清夜徂，昏昏乡月琐窗虚。梦回忽听狂风雨，明日前村花更疏。暂解征骖野水湄，卷衣上马夜何其。客愁政自不堪说，残月一声闻子规。
归涂春晚·其一
作者：杨冠卿
朝代：宋
体裁：七言绝句

待得春归人亦归，风花撩乱扑征衣。清香十里荼蘼路，零落珠幢对晚晖。
归涂春晚·其三
作者：杨冠卿
朝代：宋

暂解征骖野水湄，卷衣上马夜何其。客愁政自不堪说，残月一声闻子规。
归涂春晚·其三
作者：杨冠卿
朝代：宋

蹔解征骖野水湄，卷衣上马夜何其。
客愁政自不堪说，残月一声闻子规。
归涂春晚·其二
作者：杨冠卿
朝代：宋

点点更筹清夜徂，昏昏乡月琐窗虚。
梦回忽听狂风雨，明日前村花更疎。
归涂春晚·其二
作者：杨冠卿
朝代：宋

点点更筹清夜徂，昏昏乡月琐窗虚。梦回忽听狂风雨，明日前村花更疏。
归自淮右读楚辞有感
作者：杨冠卿
朝代：宋

忆昔淮山战骨高，行人持节过临洮。
匣中剑气徒干斗，袖裏纶鈎莫钓鳌。
世事从来两蜗角，男儿不遇一鸿毛。
功名槐国吾深省，痛饮何妨读楚骚。
归自淮右读楚辞有感
作者：杨冠卿
朝代：宋
体裁：七言律诗

忆昔淮山战骨高，行人持节过临洮。匣中剑气徒干斗，袖里纶钩莫钓鳌。世事从来两蜗角，男儿不遇一鸿毛。功名槐国吾深省，痛饮何妨读楚骚。
归途用李泉野韵
作者：杨冠卿
朝代：宋
体裁：七言绝句

乾坤万古几昏晓，兔走乌飞不暂停。去日荻花秋索索，归时芳草又青青。
归途用李泉野韵
作者：杨冠卿
朝代：宋

干坤万古几昏晓，兔走乌飞不暂停。
去日荻花秋索索，归时芳草又青青。
御书东坡雪诗石刻
作者：杨冠卿
朝代：宋

残更皎月垂半破，西邻促席寒威挫。风流玉局老坡仙，雪夜清吟蹑郊贺。流落人间古锦囊，帝恐天丁下取将。赓歌余暇染宸翰，奎壁昭回龙凤翔。我公稽首拜嘉惠，勒以坚珉贻万世。捲旗拟入蔡州城，传呼夜示吴元济。
御书东坡雪诗石刻
作者：杨冠卿
朝代：宋

残更皎月垂半破，西邻促席寒威挫。风流玉局老坡仙，雪夜清吟蹑郊贺。流落人间古锦囊，帝恐天丁下取将。赓歌馀暇染宸翰，奎壁昭回龙凤翔。我公稽首拜嘉惠，勒以坚珉贻万世。捲旗拟入蔡州城，传呼夜示吴元济。
復用前韵且约携琴寻花下之盟
作者：杨冠卿
朝代：宋

吟笺写就讯难通，人在千岩紫翠中。
谈笑尊罍有余乐，交游气槩压羣公。
忘年许缔金兰好，佳处何妨杖履同。
我欲携琴坐花底，乞君妙曲奏松风。
忆秦娥·东风恶
作者：杨冠卿
朝代：宋
体裁：词

东风恶。雪花乱舞穿帘幕。穿帘幕。寒侵绿绮，音断弦索。宫梅已破香红萼。梅妆想称伊梳掠。伊梳掠。十分全似，旧时京洛。
忆秦娥·其二
作者：杨冠卿
朝代：宋
体裁：词

云垂幕。江天雪似杨花落。杨花落。翠衾不暖，晓寒偏觉。起来独倚西楼角。客怀无耐伤离索。伤离索。蛮笺欲寄，塞鸿难托。
忆秦娥（雪中拥琴对梅花寓言）
作者：杨冠卿
朝代：宋

东风恶。雪花乱舞穿帘幕。穿帘幕。寒侵绿绮，音断弦索。宫梅已破香红萼。梅妆想称伊梳掠。伊梳掠十分全似，旧时京洛。
怀古
作者：杨冠卿
朝代：宋
体裁：古风

干将补弊履，铅刀割全牛。千金市骏骨，鼓车役骅骝。薛烛已云远，伯乐不可求。此理难致诘，吾其赋归休。
悲秋
作者：杨冠卿
朝代：宋

秋色遽如许，客心徒自惊。盈盈露花泣，策策风树鸣。别影讵可吊，强怀不能平。轩车几时还，恻怆难为情。沄沄西江水，送我沙边舟。当时送行客，勉我无久留。晤言宛如昨，庭叶忽再秋。人生寸心违，何以消吾忧。
悲秋·其一
作者：杨冠卿
朝代：宋
体裁：古风

秋色遽如许，客心徒自惊。盈盈露花泣，策策风树鸣。别影讵可吊，强怀不能平。轩车几时还，恻怆难为情。
悲秋·其二
作者：杨冠卿
朝代：宋
体裁：古风

沄沄西江水，送我沙边舟。当时送行客，勉我无久留。晤言宛如昨，庭叶忽再秋。人生寸心违，何以消吾忧。
感事
作者：杨冠卿
朝代：宋
体裁：古风

我车昔载脂，柳色初濯濯。及归脱征骖，柳叶半黄落。恍然仅一梦，已费十晦朔。祇应为客老，惘惘不自觉。
感事
作者：杨冠卿
朝代：宋

我车昔载脂，柳色初濯濯。甩归脱征骖，柳叶半黄落。恍然仅一梦，已费十晦朔。只应为客老，惘惘不自觉。
挽叶南仲
作者：杨冠卿
朝代：宋

畴昔丈人行，典型诗礼家。刚方排武叔，词赋敌张华。造膝陈经济，凝旒屡叹嘉。他年想遗烈，拊髀谅兴嗟。
挽叶南仲
作者：杨冠卿
朝代：宋

畴昔丈人行，典型诗礼家。
刚方排武叔，词赋敌张华。
造膝陈经济，凝旒屡嘆嘉。
他年想遗烈，拊髀谅兴嗟。
採芙蓉词
作者：杨冠卿
朝代：宋

采采芙蓉华，集之以为裳。自从若耶谿，登于君子堂。馨香压纫兰，把玩卑琼芳。佩服古无斁，怀人思沅湘。
无题
作者：杨冠卿
朝代：宋

莺语丁宁隔晓窗，露翻红药斗新妆。玉笙莫作相思调，犹恐春归得见郎。
无题
作者：杨冠卿
朝代：宋

鶑语丁宁隔晓窗，露翻红药斗新粧。
玉笙莫作相思调，犹恐春归得见郎。
春大阅
作者：杨冠卿
朝代：宋

波澄青海无传箭，我公献纳纡皇眷。修严武备选车从，天下虽安不忘战。车如流水马如龙，甲耀日兮旌蔽空。搀枪荧惑不敢动，独任朔方无限功。天威震叠军声壮，会见龙庭焚老上。燕然碣石与天齐，为公重勒千丈碑。
春大阅
作者：杨冠卿
朝代：宋

波澄青海无传箭，我公献纳纡皇眷。修严武备选车徒，天下虽安不忘战。车如流水马如龙，甲耀日兮旌蔽空。搀枪荧惑不敢动，独任朔方无限功。天威震叠军声壮，会见龙庭焚老上。燕然碣石与天齐，为公重勒千丈碑。
春大阅
作者：杨冠卿
朝代：宋

波澄青海无传箭，我公献纳纡皇眷。
修严武备选车徒，天下虽安不忘战。
车如流水马如龙，甲耀日兮旌蔽空。
搀枪荧惑不敢动，独任朔方无限功。
天威震迭军声壮，会见龙庭焚老上。
燕然碣石与天齐，为公重勒千丈碑。
春江极目
作者：杨冠卿
朝代：宋
体裁：七言绝句

荆扬春冬异风土，江北江南春冬花。跨马出郊时极目，应须美酒送生涯。
春雨未霁有载歌姬游道场山者
作者：杨冠卿
朝代：宋
体裁：七言绝句

濛濛烟雨暗空山，骄马行春翠袖寒。待得春风捲云幕，却愁春色又阑珊。
春雨未霁有载歌姬游道场山者
作者：杨冠卿
朝代：宋

蒙蒙烟雨暗空山，骄马行春翠袖寒。
待得春风捲云幕，却愁春色又阑珊。
晓思
作者：杨冠卿
朝代：宋
体裁：五言律诗

山鸟春犹咽，城乌晓乱啼。危谯初罢角，落月已催鸡。地迥来何事，家遥梦到迷。片怀如许恶，深觉负瓜畦。
晚思
作者：杨冠卿
朝代：宋
体裁：古风

花意就销歇，芳树初阴阴。薄帷受清吹，鸟声幽院深。感此时节改，素标不胜簪。取酒洗玉船，慰我怀古心。小醉睨落景，归盟犹可寻。
暮景
作者：杨冠卿
朝代：宋

鞍马来殊方，只园已秋寂。虚堂耿清夜，卧听寒雨滴。永怀平生愿，浩荡谁与适。愁心正纷如，西风韵邻笛。
暮景
作者：杨冠卿
朝代：宋

鞍马来殊方，祇园已秋寂。虚堂耿清夜，卧听寒雨滴。永怀平生愿，浩荡谁与适。愁心正纷如，西风韵邻笛。客行无常期，远适亦有归。家人具膏沐，垢发幸一晞。可怜儿时面，坐受塞色欺。看镜恍如失，功名定何时。
暮景·其一
作者：杨冠卿
朝代：宋
体裁：古风

鞍马来殊方，祇园已秋寂。虚堂耿清夜，卧听寒雨滴。永怀平生愿，浩荡谁与适。愁心正纷如，西风韵邻笛。
暮景·其二
作者：杨冠卿
朝代：宋

客行无常期，远适亦有归。家人具膏沐，垢发幸一晞。可怜儿时面，坐受塞色欺。看镜恍如失，功名定何时。
暮景·其二
作者：杨冠卿
朝代：宋

客行无常期，远适亦有归。
家人具膏沐，垢髮幸一晞。
可怜儿时面，坐受塞色欺。
看镜恍如失，功名定何时。
暮雨
作者：杨冠卿
朝代：宋

飘飘为客久，在在与春期。
暮雨森寒意，花香閟旧枝。
看成南国老，惭诵北山移。
已悞世缘恶，怀哉归去迟。
暮雨
作者：杨冠卿
朝代：宋

飘飘为客久，在在与春期。暮雨森寒意，花香閟旧枝。看成南国老，惭诵北山移。已悮世缘恶，怀哉归去迟。
暮雨
作者：杨冠卿
朝代：宋

飘飘为客久，在在与春期。暮雨森寒意，花香閟旧枝。看成南国老，惭诵北山移。已误世缘恶，怀哉归去迟。
未至池阳五里有齐山寺寺后岩石巉然缘崖而上绝顶有翠微亭即杜樊川九日携壶地也自亭而西憩集仙洞
作者：杨冠卿
朝代：宋

泉石吾膏肓，佳处每忘返。携壶上翠微，一雨秋政晚。千岩如献状，秀色叠层巘。缘云梯径入，危磴石偃蹇。洞户访真仙，丹成骨已换。羽化今几年，鸾鹄若在眼。
未至池阳五里有齐山寺寺后岩石巉然缘崖而上绝顶有翠微亭即杜樊川九日携壶地也自亭而西憩集仙洞
作者：杨冠卿
朝代：宋

泉石吾膏肓，佳处每忘返。
携壶上翠微，一雨秋政晚。
千岩如献状，秀色迭层巘。
缘云梯径入，危磴石偃蹇。
洞户访真僊，丹成骨已换。
羽化今几年，鸾鹄若在眼。
柳梢青·归梦迢迢
作者：杨冠卿
朝代：宋

归梦迢迢。分明曾见，舞遍云韶。解道相思，愁宽金钏，瘦损宫腰。觉来情绪无聊。正戌角、声翻丽谯。楚塞山长，巫阳人远，斗帐香消。
柳梢青·归梦迢迢
作者：杨冠卿
朝代：宋
体裁：词

归梦迢迢。分明曾见，舞遍云韶。解道相思，愁宽金钏，瘦损宫腰。觉来情绪无聊。正戍角、声翻丽谯。楚塞山长，巫阳人远，斗帐香消。
柳梢青·红药翻阶
作者：杨冠卿
朝代：宋
体裁：词

红药翻阶。天香国艳，辉映楼台。解语浑如，三千粉黛，十二金钗。青鞋踏破苍苔。趁舞蝶、游蜂去来。宿粉偷香，也应难似，年少情怀。